
IN Perroneanis et Thuanis (Coloniae Agrippinae 1694) de Quinto 
Curtio Rufo hoc iudicium ex summo studio profectum legi- 
mus : 'Quinte Curce est le premier de la Latinit^, si poli, si 
terse, et est si admirable qu'en ses subtilites il est facile, clair 
et intellegible'. Cui laudi summae quamquam nos non plane con- 
sentimus, tamen non fieri potest, quin sermone Curti delectemur. 
Nam hic scriptor concinnitatem et perspicuitatem orationis 
Ciceronianae exornavit novi generis dicendi luminibus. Cum 
oblectamento fluit eius sermo, qui quasi medius est inter Cicero- 
nem et Tacitum atque claritatem dulcedine coniungit. Sed in 
codicibus illae scriptoris virtutes saepenumero in corruptelis men- 
disque a librariis illatis occultae latent. Itaque illis viris doctissimis 
et praeclarissimis maxima gratia habenda est, qui quae ratio inter 
codices intercederet, exquirerent et genuinam lectionem multis 
locis restituerent. Praecipua laus debetur Muetzellio, Zumptio, 
Hedickio, Theod. Vogelio, Max Schmidtio, Damsteio, qui fructus 
operis et sagacitatis suae in editionibus reposuerunt. Editorum 
studia adiuta sunt ab aliis viris doctissimis, ex quo numero dico 
Eussnerum, Dossonium, Kinchium, R. Novdkium, Meiserum, 
Prohazelium, Weinholdtium. Qui quamquam verbis scriptoris a 
corruptelis purgandis operam navaverant utilissimam, tamen 
Thomas Stangl supervacaneum atque inutile non esse putavit 
historias Curti denuo edere. Ego quoniam et dictione et sen- 
tentiis Curti delector, mihi proposui, ut coniecturas a Stangelio 
factas examinarem, et, quae mihi jmaxime probarentur, tuerer, 
alias refutarem ac, si quid mihi ipsi occurreret emendatione dig- 
num, illud quoque ederem. 

Praeterea id potissimum studebam, ut Curti copiam verborum 
usum compositionemque planius exponerem atque illustrarem, 
quam illustravit Theod. Vogel, quem ad exquirendum huius scrip- 
toris sermonem plurimum contulisse minime nego. Coercebatur 
voluntas mea angustiis temporis. Quare quisquis iudicabis de hac 
dissertatione, quaeso, bona venia iudices. ' 

854585 '* . 

DE CODICIBUS CURTIANIS. 

• ;:Quae r^ti©: tnt* Jcodices historiarum Curti extet, supersedeo 
plafHUs di&Serefe/^^am opinionem, quam Hedicke de hac re edi- 
A dit j(jif jGivtc codA^fide atque auctoritate. Bernb. 1870), doctissimi 
•* wf •sBcUti sinrt;' hemo luculentis causis refutavit. Hedicke autem 
statuit codicem Parisinum, quamquam a simplici homine vitiose 
transcriptum, genuinas lectiones sive apertas sive occultas dili- 
gentissime et accuratissime servare et primo loco in consilium 
adhibendum esse, secundo loco libros alterius generis Bernensem, 
Florentinum , Leidensem , Vossianum. Vaticanum - Reginensem 
autem ex ipso Parisino nuUo codice interiecto originem ducere 
primus Kinchius (Quaest. Curt. crit. Hauniae 1883) recte vidit. 

Altera familia, quae codicibus interpolatis repraesentatur, prope 
nihil ponderis pretiique habet. 

Ad codices in contextu huius dissertationis significandos his 
notis utar: 

P = Parisinus ; 

B F L V = Bernensis, Florentinus, Leidensis, Vossianus. 

A = consensus codd. P B F L V. 

C = consensus codd. B F^L V. 

I = codd. interpolati. 

DE LIBRIS, QUIBUS USUS SUM. 

Ad hanc elaborandam commentationem has editiones adhibui : 
Q. Curti Rufi hist. Alex. Mag. Mac. libri, qui supers. E. Hedicke 
recens. Berol. apud Weidmannos 1867. Q. Curti Rufi hist. Alex. 
Mag. Mac. libri qui supers. recog. Theodorus Vogel. Lipsiae in 
aed. B. G. Teubneri 1881. Q. Curti Rufi hist. Alex. Mag. libri qui 
supers. Fur den Schulgebrauch erkl. von Theodor Vogel. Erstes 
Bandchen, Buch IIl — V. Dritte Auflage, 1885. Zweites Bandchen, 
Buch VI — X. Zweite Auflage, 1880. Leipzig, Druck und Verlag 
von B. 0. Teubner. 

Q. Curti Rufi hist. Alex. Mag. Mac. libri qui supers. Ed. P. H. 
Damst^. Groningae, in aed. J. B. Wolters, 1897. 

Q. Curti Rufi hist. Alex. Mag. Mac. libri qui supers. Fiir den 
Schulgebrauch herausgegeben von Th. Stangl. Leipzig, Verlag 
von G. Freytag, 1902. 

Codicum lectiones et doctorum coniecturas, quas afferendas 
putavi, repperiri possunt, si nihil aliud addo, in apparatu critico 
editionum Hedickii et Damstei. Alii libri suo loco afferentur. 

m 3, 1. 

In codd. A legimus : „Thymodes erat, Mentoris filius, impiger 
iuvenis : cui praeceptum a rege, omnes peregrinos milites, in quis 
plurimum habebat spei, a Pharnabazo acciperet opera eorum 
usurus in bello". 

Arnoldus Hug, quem sequuntur Vogel, Damst^, Stangl, censet 
participium futuri 'usurus' emendandum esse, scilicet quod non 
congruat cum eo nomine, ad quod sine dubio pertineat, i. e. *a 
rege\ Quamobrem scribunt 'usurum se'. Sed errant docti illi 
homines. Nam cum animo scriptoris tamquam subiectum Dareus 
obversaretur, eo magis, quod Dareus in sententia relativa inter- 
posita ('in quis plurimum habebat spei') vere est subiecti loco, 
Curtius nominativo participii usus est. Quid quod nemo Roma- 
nus, qui Curtium legebat, verba 'opera eorum usurus in bello' 
ad alium quemquam, nisi ad summum ducem i. e. ad regem 
referebat (comp.Vogel I^pag. 76 ad hunc locum)? Constructionem 
verborum non minus miram, quae scriptoris, non librarii est, in- 
venimus altero locoV 10,5/6: „Diu omnibus cogitatis placuit 
per milites Bactrianos ad omne obsequium destinatos regem 
comprehendere mittique nuntium ad Alexandrum, qui indicaret 
vivum adservari eum: si, id quod timebant, proditionem asper- 
natus esset, o c c i s u r i Dareum et Bactra cum suarum gentium 
manu petituri". Hoc loco scriptor oblitus est se verbo, quod est 
'placuit', supra usum esse et participia sententiae interiectae 'id 
quod timebant', accomodavit. Exempla multo maiore admiratione 
digna ex aliis scriptoribus affert Madvig (Lat. Sprachlehre 1857, 
§ 480, ubi de dvaxokov^cp tractatur). 

016,10. 

In A est: „'Rex', inquit, 'semper quidem spiritus meus ex te 
pependit, sed nunc vere, arbitror, sacro et venerabili ore tra- 
hitur'". 

Perspicuum est pronomen poss. 11. pers. cum 'ore' congruens 
desiderari. Plerique Hugio suadente edunt: „sed nunc vere, 

arbitror, sacro et venerabili ore (tuo>trahitur". Rectius Stangl: 
„sed nunc vere arbitror sacro et venerabili ore trahi tuo". Certe 
ne unum quidem exemplum inveni, quo id, quod est 'arbitror' 
pariter atque ^opinor^ (VI 6, 11), ^credo^ (1112,16; III 13, 17; IV 
1 5, 1 1 ; V 1 , 27 ; VI 9, 35 ; VII 8, 9 ; VIIII 5, 1 1 ) similiaque verba extra 
sententiae constructionem inseri posse probetur. Deinde Curtius 
triginta locis, quos collegi in additamentis pag. 36 sq., pronomen 
possessivum in clausula circuitus ponit et quidem ita saepe, ut 
verbum includatur nomine substantivo et eo, quod ad id nomen 
pertinet, pronomine possessivo. Non dubium est, quin pronomini 
ita posito maior vis insit, id quod hoc ipso loco requiritur. Etiam 
Cicero haud raro pronomen possessivum rhetorice in clau- 
sula ponit, velut legg. 2,45 o miram memoriam Pomponi tuam! 
de or. 2, 276: Quod ego non cognosco vocem, inquit, tuam? 

Ne illud quidem ei coniecturae obstat, quod 'arbitror . . . ore 
trahi tuo' scribitur non addito *eum' h. e. spiritum, quod substan- 
tivum est subiectum superioris sententiae. Nam pronomen de- 
monstrativum et personale tam crebro a Curtio omitti videmus, 
ut supervacuum atque inutile sit, exempla enumerare. (De hac 
re agitur apud Vogelium F praef. § 121). 

m 6, 19/20. 

Vogel interpungit: „Aetas quoque vix tantis matura rebus, 
sed abunde sufficiens omnia eius opera honestabat et — quae 
leviora haberi solent, plerumque militari gratiora vulgo 
sunt — exercitatio corporis inter ipsos, cultus habitusque paulum 
a privato abhorrens, militaris vigor: quis ille vel ingenii dotibus 
vel animi artibus, ut pariter carus ac venerandus esset, effecerat". 
Adnotat tamen idem in commentario critico: „Schwanken kann 
man, ob plerumque nicht zu solent zu ziehen sei (vergl. Sall. 
lug. 66, 2 ; Liv. 6, 34, 5) ; es wiirde dann der volle Nachdruck auf 
militari fallen, auch im 2. Clied eine Beschrankung hinwegfallen, 
die dort sehr entbehrlich scheint". Ego aeque ac Stangl huic opi- 
nioni assentior. Nam Curtius non dicere potest ab universis 
hominibus exercitationem corporis quaeque alia affert levia 
existimari, sed necesse esse omnibus militibus, non pleris- 
que, illa grata esse. Vis sententiae prioris continetur adverbio 
'plerumque', quod ideo graviter in clausula ponitur. Quintilianus 
quidem praecipit (inst. orat. IX, 4,29): „Saepe tamen est vehe- 
mens aliquis sensus in verbo : quod si in media parte sententiae 
latet, transire intentionem et obscurari circumiacentibus solet ; in 
clausula positum assignatur auditori et infigitur: quale illud est 
Ciceronis, Ut tibi necesse esset in conspectu populi Romani 

vomere p o s t r i d i e", Quid, quod aliis quoque locis apud Curtium 
adverbio verborum comprehensio sive tota sive comprehensionis 
pars, et rhetorico quidem more, clauditur. 

Superioris generis haec sunt exempla: V 13, 1 : fugientem inse- 
qui pergit strenue. VII 3, 10: Vites et arbores si quae in tanto 
terrae rigore durare potuerunt, obruunt penitus. VII 7, 16: 
Utribus amnem traiciendi exemplum fecimus n u p e r. VII 8, 24 : 
Salubre consilium sequens quam praesens tempus ostendet 
melius. 

Ad posterius genus haec pertinent: IV 3, 15: inde missilia in 
propugnantes ingerebantur tuto, quia ... IV 6, 9: multique vul- 
nerabantur impune, cum ... IV 11,16: Nuntiate Dareo me, 
quae fecerim clementer etliberaliter, non amicitiae eius ... 
IV 11,22: Legati respondent, cum bellum in animo sit, facere 
eum simpliciter, quod spe pacis non frustraretur. VII 10,13: 
Hic, quia limum vehit, turbidus semper, insalubris est potui. 
VIII 5, 16 Hominem consequitur aliquando, nunquam comi- 
tatur divinitas. VIIII 3, 5 : Idem animus est tuis, qui fuit s e m p e r , 
ire, quo iusseris ... VIIII 8, 18 hostem secuturum profecto, 
si . . . X 2, 27 : Facessite hinc o c i u s , ego cum Persis abeuntium 
terga tutabor. X 5, 23 : ipsum Dareum floruisse paulisper, ut... 
X9, 8: quosdam ... subornavit, ut — quasi ignoraret ipse — 
quererentur palam, Meleagrum aequatum esse Perdiccae. 

III 7, 6. 

In A scriptum legimus: „Ibi Parmenio regi occurrit: prae- 
miserat ad explorandum iter saltus." Hedicke, quem sequuntur 
Vogel et Damst^, scribit: „praemis (sus) erat ad expl. iter s."; 
scilicet quod verba codicum ambigua esse putant. Atqui ipse 
Vogel Curtium monet saepe activo genere uti, ubi exspectamus 
passivum (F praef. § 36). Itaque credo Stangelium recte scrip- 
turam librorum retinuisse. Nam ab usu dicendi Curtiano nequa- 
quam abhorret, quod verbi, quod est ^praemiserat' deest et 
subiectum Vex' et obiectum *eum', si quidem utrumque ex con- 
textu verborum intellegitur (Vogel F praef. §§ 36, 23). Neque tra- 
dita verba falsam interpretationem patiuntur, cum fieri non possit, 
ut quisquam suspicetur regem ab inferiore duce praemissum 
esse. In add. (pag. 37 sqq.) 32 locos collegi, quibus subiectum 
Vex', 61, quibus accusativus pronominis demonstrativi omittitur. 

Quae cum ita sint, errare iudico Vogelium, cum subiectum 
Vex', sive princeps, sive aliorum opinionem secutus his locis 
contra auctoritatem librorum inserivelit: III 8, 16/17: „motis ergo 
castris (Dareus) superat Pinarum amnem, in tergis, ut credebat. 

fugientium haesurus. At illi, quorum amputaverat manus, ad 
castra Macedonum penetrant, Dareum quanto maximo cursu 
posset sequi nuntiantes. Vix fides habebatur. Itaque specula- 
tores (rex in> maritimas regiones praemissos explorare iubet ..." 
Hac narratione alacriter procedente Curtius nos ab exercitu Darei 
in castra Macedonum ducit. Ex castris Macedonum autem 
nemini nisi Alexandro licuit speculatores praemittere. Itaque 
quisquis illa verba legerit a 1 1 e n t e , ipse cogitatione subiectum 
supplebit. 

IV 12, 24: „Nec iam contineri Macedonies poterant, quin cursu 
quoque ad hostem contenderent. Melius adhuc ratus in eodem 
cumulo castra munire, (rex) vallum iaci iussit." Facile intellegitur 
Macedonibus ab eorum rege imperatum esse, ut vallum iacerent. 

IV 15, 6: „Non fefellerat Parmenionem, qui in laevo erat: 
propere igitur Polydamanta mittit, qui et periculum ostenderet, 
et quid fieri iuberet (rex), consuleret." Nec vero rectius Hedicke 
scribit: „mittit (ad regem)". Nam Parmenio, qui ipse alteri cor- 
nui praeerat, quem alium interrogaret, quid fieri iuberet, nisi 
regem, qui summam imperii teneret? 

VI 5, 17: „IncoIae autem ritu ferarum virgulta subire soliti tum 
quoque intraverant saltum occultisque telis hostem lacessebant. 
Ille venantium modo latibula scrutatus plerosque confodit. Ad 
ultimum circumire (rex) saltum milites iubet, ut si qua pateret, 
irrumperent." Subiectum praecedentis sententiae est 'ille' i. e. 
hostis sive Macedo. Hoc subiectum levi mutatione, quae prae- 
dicato, quod est 'iubef efficitur, etiam sequentem sententiam 
regit. 

VII 2, 13: „Iam armigeri, quibus imperatum erat, produxerant 
eos, cum exanguem metu Polydamanta propius accedere (rex> 
iubet summotisque omnibus, 'Scelere', inquit, Tarmenionis omnes 
pariter adpetiti sumus, maxime ego ac tu, quos amicitiae specie 
fefellit'." Hoc loco subiectum ad praedicatum, quod est 4ubet', 
pertinens a legentibus facile conicitur ex praecedente sententia 
relative 'quibus imperatum erat'. Nam cum a rege imperatum 
esset (VII 2, 11), ut Polydamas et fratres eius producerentur, per- 
spicuum est neminem nisi regem productos iussisse propius 
accedere. Hi q u i n q u e loci, quibus subiectum in codd. omissum, 
in editionibus additum est — quater a Stangelio quoque — 
cunctae praedicato utuntur verbo i u b e n d i. 

Hic unus (X 1, 39) : „Coeperat esse praeceps (rex> ad repraesen- 
tanda supplicia" alio regitur praedicato. Sed htc quoque sub- 
iectum ex contextu verborum sic facile conici potest, ut, quam- 
quam praetermissionem subiecti duram esse fateor, tamen eam 

ab sermone Curtiano abhorrere non iudicem. Nec miror equidem 
nomen Alexandri cum asperitate quadam crebro oraissum esse. 
Obversatur enim scriptori semper ille, cuius vitam tradendam 
sibi proposuit, ut obliviscatur nomen eius commemorare, quem 
animo suo atque cogitatione complectitur. 

Haud iustius obiectum, quod est pronomen demonstrativum, 
existimo suppleri his locis: IIl 11, 15: „quippe in-circumagendis.. 
equis suis (eos) Thessali inulti occupaverant." Alii malunt „inulti 
(eos) occ." V 5, 17: „tristem enim de mortalitate ferre senten- 
tiam et desperare misericordiam, qui eam (codd. hab. ^quia') 
ipse alteri denegaturus sit". VII 2, 12: „saepius, quae nocere 
possent, quam quibus eluderet, reputans". Vide VII 1, 16 „ut 
refellant" (om. ^ea^). 

m8,i7. 

In codd. A scriptum legimus : „Itaque speculatores m a r i t i m a s 
regiones praemissos explorare iubet, ipse adesset an prae- 
fectorum aliquis speciem praebuisset universi venientis exercitus." 
Hedicke secutus Zarotum emendat: „(in) mar. reg." Vogel: 
„(rex in) mar. reg." In editione stereotypa maluit: „(in) maritimas 
regiones . . . explorare (rex)" . . . Nomen regis supervacaneum 
esse supra (ad III 7, 6) demonstravi: Emendationem autem „(in) 
maritimas reg. praemissos" Vogel ipse iure falsam esse putat 
(I^ pag. 91 — 92 a). Quamobrem alteram proposuit: „itaque spec. 
m. reg. praeter Isson expl. iubet." Sed cur Alexander in eam 
ipsam regionem, unde saucii et invalidi Dareum sequi nuntiantes 
venerant, speculatores non miserit, ego non intellego. An non 
Alexandro, utrum verum esset necne, quod illi, quibus 'vix fides 
habebatur', nuntiaverant, exquirendum erat? Id quod Stangl 
Meiserum partim secutus in editionem suam recepit: „Itaque 
speculatum rex mari in eas regiones praemissos explorare 
iubet", praeterquam quod longe abest a scriptura librorum aliis 
quoque de causis parum placet. Ego credo 'maritimas regiones' 
pertinere ad verbum explorandi et locum ordine verborura leviter 
mutato itasanandum esse: „Itaque speculatores praemissos 
maritiraas regiones explorare iubet ..." Nam 'praemissos', pro 
quo verbo Max Schmidt frustra Vemissos' requirit, Curtio idcirco 
dicere licuit, quod exercitus signis conversis Dareo occurrebat; 
'in maritimas regiones praemissos' dicere non licuit, quod 
exercitus ipse ad mare versabatur. Accedit quod idem verbo 
praemittendi plerumque ita utitur, ut quo illi mittantur, non 
significet, velut IV 12,4: Praemissum deinde cum citis equitibus 
Menidan iubet explorare, ubi Dareus esset. VI 4, 14: speculatores 

subinde praemittens, qui explorarent loca. (Cetera exempla 
reposui in addit. pag. 40). 

Similiter Curtiana verba in codd. nostris suo loco mota sunt 
his 11 locis: IV 8, 15 Hedicke pag. 48 vers. 31; V4, 11 Hed. 
pag. 81 V. 13; V 7, 9 Hed. pag. 88 v. 17—18 (ubi Scheffer hunc 
ordinem restituit: „Alias urbes, quas habuere Macedonum reges, 
nunc habent Parthi^) ; VI 7, 1 Hed. pag. 1 15 v. 31— 32 (Vogel et alii : 
invictus-tutus ; codd. tutus-invictus) ; VI 10, 2 Hed. pag. 123 v. 25; 
VI 10, 14 Hed. pag. 124 v. 26; VI 11,7 Hed. pag. 127 v.7; VII 9,3 
Hed. pag. 157 v. 18; VIIII 4, 1 1 Hed. pag. 209 v. 12; VIIII 6, 18 Hed. 
pag. 215 V. 21; VIIII 8, 27 Hed. pag. 221 v, 12—13. 

III 8, 20. 

Vogel, Damst^, Stangl scribunt: (Alexander) „illam ipsam for- 
tunam, qua aspirante res tam prospere gesserat, verebatur nec 
iniuria ex his, quae tribuisset sibi, quam mutabilis esset, reputabat.'' 
Alexandrum fortunam veritum esse non miror; sed quomodo ex 
his ipsis, quae tribuerat ei ipsi, diiudicare poterat fortunam muta- 
bilem esse ? Nonne usque ad extremam vitam ei arriserat ? Cur- 
tius quidem non desinit perpetuam Alexandri fortunam laudare, 
velut X 5, 35: „Fatendum est tamen, cum plurimum virtuti de- 
buerit, plus debuisse fortunae: quam solus omnium mortalium 
in potestate habuit." Quamobrem magis probatur id, quod in 
codd. A legimus: „illam ipsam fortunam, qua aspirante res tam 
prospere gesserat, verebatur nec (= et non) iniuria ex his, quae 
tribuisset sibi, || qnamque mutabilis esset reputabat." Quae 
verba sic interpretor : Alexander fortunam veritus est ex eo ipso, 
quod usque ad illud tempus numquam eum deseruisset; neque 
enim ignorabat, quam mutabilis esset (nimirum non quia ipse 
expertus esset, sed quod ex aliorum vicissitudinibus viderat). 
Vicissim Dareus secundam fortunam sperat ob id ipsum, quod 
fortuna adversa eum iam diu persecutus erat. Nam V 8, 14 
Curtius eum loquentem facit: „Equidem quam versabilis fortuna 
sit, documentum ipse sum nec immerito mitiores vices eius ex- 
specto". De usu negationis 'nec', ubi optimi scriptores praeferunt 
'et non' tractat Vogel F pag. 29 § 66 et pag. 51 § 15 (Anm.). Comp. 
etiam IV 3, 19: „quippe domestico bello Poenos impediri nec 
de imperio sed pro salute dimicare nuntiabant." Accedit quod 
Curtius apud verba timendi similiter suum iudicium profitetur 
aliis quoque locis velut IV 15, 13: „et, ne cura recuperandi sua 
militem a proelio averteret, non immerito verebatur", 
X7, 10: „haud iniuria metu supplicii territus cum suis 
secesserat". 

m 12, 1. 

In codd. Alegimus: „Rex, qui diu Dareum persequendo fati- 
gatus, postquam et nox appetebat et consequendi spes non erat, 
in castra paulo ante a suis capta pervenit." Certum est hanc 
scripturam falsam esse; nam 'qui diu — fatigatus' nemo inter- 
pretari vel probare potest. Plerique scribunt Heinsio duce: 'Rex 
q u i d e m'. At plane supervacaneum est 'quidem', id quod etiam 
Vogel fatetur (praef. P § 156). Contra manifesto requiritur ad- 
verbium quoddam, quo quam vehementer Dareus agitatus sit 
significetur et cur Alexandrum fatigatum esse Curtius dicat, in- 
tellegatur. Nam illud etiam fieri solet, ut copiae victrices hostem 
cum moderatione quadam sequantur, qua defatigatio a copiis 
exercitatis prohibetur. Sic cum sentiret Stangl, edidit: „Rex 
avidius Dareum persequendo fatigatus . . ."; recte, opinor. Nam 
comparativum 'avidius' Curtius quater posuit et ter quidem ad- 
iunctum verbo sequendi et persequendi: IV 16, 29: fugientes . . . 
prudentius quam avidius persecutus est; VI 1, 2: donec avidius 
sequentes in planum deduxere, inulti cadebant. VIII 14, 26: Sed 
quidem avidius persecuti beluas in semet inritavere vulneribus; 
1116,17: Nec avidius ipsum regem quam Philippum intuebatur 
exercitus. 

Praeterea apud eundem quatuor locis positivum gradum ad- 
verbii, undecim locis nomen adiectivum, semel substantivum 
'aviditas' invenimus. (Addit. pag. 40). 

Eandem vim, quam apud Curtium 'avidius', apud Caesarem 
adverbium 'cupidius' habet: b. 0. 1 15, 2: Qui cupidius novissimum 
agmen insecuti . . .; V 15, 2: Sed compluribus interfectis cupidius 
insecuti nonnullos ex suis amiserunt; V44, 11: Dum cupidius 
instat, in locum deiectus inferiorem concidit; Hirtius VIII 12, 3: 
cupidius insecuti peditibus undique sunt circumdati; VIII 16, 2: 
Si qui cupidius intraverant. 

ini2,24. 

In cod^. A scriptum legimus: „et, ut video, dignus es, qui 
tantum regem non felicitate solum, sed etiam aequitate supera- 
veris". Haec verba corrupta esse omnes prope critici consentiunt. 
Quamobrem alii alia remedia adhiberi volunt. Aptissimum autem 
mihi videtur, id quod Stangl edit: „et, ut video, (fide) dignus 
es, qui ..." An mirum est, si mater Darei, cum ei, id quod paulo 
supra Curtius affirmat, fiducia (sc. sui) desit, fidem Alexandri 
implorat? Comparari autem possunt ciim eo, de quo agitur 
loco, hae sententiae: V 13, 16: (Dareus) Alexandri fidem im- 
plorans negat se parricidas velle comitari. VIII 2, 27 : At Oxartes 

trepidum diffidentemque suis rebus Sisimithren coepit hortari, 
ut fidem quam vim Macedonum mallet experiri. VI 4, 13: Ceterum 
si, cui fidem daret, videretur indignus, multa exilia patere fugienti. 
VI 7, 9 : cuius erga ipsum benevolentiae praeter alia hoc quoque 
haberet fortissimum pignus, quod caput suum permisisset fidei 
adhuc inexpertae. VII 2, 14: ... puniendum que: vide quantum 
fidei tuae credam. 

Vogel, cuius vestigia Damstd, ut adsolet, premit, verba 'ut video' 
(i. e. ^yvcoxa) mutat. Atque Curtius verbo videndi eandem vim 
haud paucis locis subiecit, quos collegi in ac^dit. (pag. 40 sq.). 

Verum si mihi obicias voces 'video fide', quamvis ad diversa 
enuntiata pertineant intervalloque quodam interposito pronuntiari 
debeant, dissonas esse, commemorabo ex multis dissonantibus 
haec pauca: III 8, 5 crediturum sibi, si; IV 6, 16 in vanum manum; 
VIII 14, 4 ullus usus huius; VIIII 3, 23 equi quem; VIIII 4, 8 tria 
flumina tota India; VIIII 5, 28 linquique; VIIII 6, 17 fidissimi piis- 
simique civium; VIIII 6, 21 transivi. Victor; VIIII 7, 21 mediam 
eam; VIIII 8,30 sumptis amnis peritis; VIIII 8, 17 deinde die 
secundo; VIIII 10,6 transit; ibi; VIIII 10,12 ne equis quidem; 
VIIII 10, 26 alibi tibicinum. 

Similes djiloyQacpiag editores recentiores correxerunt: III 13, 7 
hi cum (hiemem); IV 1, 15 (dein) descendit; V 5, 3 tota nocte 
<vectus>; VI 6, 36 Hac manu adiecta <adit> Drangas; VII 7, 28 
alia <aliis> ; X 9, 2 quam capiebat <capitibus>. 

m 13, 13. 

In codd. A scriptum legimus: „In eodem grege uxor quoque 
eiusdem Ochi fuit Oxathrisque — frater hic erat Darei — filia 
et coniux Artabazi, principis purpuratorum, filius, cui Ilioneo 
fuit nomen." 

Perspicuum est particulam copulativam inter 'coniux Artabazi' 
et 'filius' deesse. Quamobrem plerique edunt : ^filius <que>, cui 
Ilioneo fuitnomen"; atStangl: „filiusque: Ilioneo fuit nomen*^, 
id quod sermoni Curtiano accommodatius est. Nam sententiae 
extra verborum constructionem orationi interiectae aut clausulae 
circuitus subiunctae apud Curtium 25 inveniuntur, quarum illas 
collegi in add. pag. 41, has hic enumerabo: 

IV 7, 18: Trogodytis cognomen est. IV 7,22: Solis aquam vo- 
cant. IV 8, 10: Vivum Samaritae cremaverant. VI 4, 6: Ridagno 
nomen est. VIIII 10, 6: Arabum incolae appellant. Huc pertineht 
etiam hi loci, quibus Vogel parum apte interpunxit : V 3, 1 (rex) 
pervenit ad Tigrim flumen: Pasitigrim incolae vocant. 
Oritur ... VI 4, 6: (adit> Drangas: bellicosa natio est. 

Eodem modo tractanda sunt, a) quae in codd. extant VIIII 7, 19: 
„aereum clipeum, hastam, quam sarisam vocant, laeva tenens, 
dextera lanceam." Gertz, cui assentitur Kinch (Quaest. Curt. 
crit. pag. 93), recte intellexit particulam copulativam necessariam 
esse inter 'clipeum' et *hastam' (III 2, 13: clipeis hastisque; 
IV 4, 11: gladio clipeoque); non intellexit particulam eam cor- 
ruptam latere in 'q u a m' (qua) item atque in Med. Tac. Ann. 
14, 24 (vide Nipperdey) 'pluraque' abiit in 'plura quam'. Sed 
Stangl recte edidit: ^^aereum clipeum hastamque — sarisam 
vocant — laeva tenens." 

b) X 1, 18: „Hispanias deinde, quas Hiberiam Graeci aflumine 
Hibero vocabant, adire". Vogel adnotat: „Da der Satz rein 
parenthetisch ist, so ware quam dem Sprachgebrauch der Klassiker 
entsprechender." Recte, sed ego credo ne Curtium quidem scrip- 
sisse 'quas', sed id quod Stangl emendat: „Hispanias deinde 
duas — Hiberiam Graeci a flumine Hibero vocabant — adire". 
'Duae Hispaniae' probatur his locis; Caes. b. c. 129: duas 
Hispanias confirmari nolebat. b. c. III 10: amissa Sicilia et Sar- 
dinia duabusque Hispaniis. b. c. III73: quod duas Hispa- 
nias . . . pacavisset. — Sed sine 'duae' b. c. I 85. 

c) — Diversum librarii mendum est fortasse in VI 4, 16, ubi 
in libris legimus: "duo terrae eius velut brachia excurrunt^' et 
emendamus aut cum Vogelio Xq u o> d u o' aut cum Stangelio 'q u o\ 

IV 5, 8. 

In codd. A scriptum legimus: „Se quoque, cum transiret 
mare, non Ciliciam aut Lydiam — quippe tanti belli exiguam 
hanc esse mercedem — sed Persepolim, caput regni eius, Bactra 
deinde et Ecbatana ultimique Orientis oram imperio destinasse." 

De particula 'quoque' scribit Krebs-Schmalz (Antibarbarus der 
lat. Spr. 6. Aufl. II 426). „Quoque, auch, verbindet nicht zwei 
Satze miteinander, sondern bezieht sich.im Satze nur auf ein 
einzelnes Wort oder auf einen einzelnen Begriff, welchem 
es daher auch fast immer unmittelbar enklitisch nachfolgt." Se- 
cundum hanc regulam 'quoque' in eo, quem supra attulimus, 
circuitu pertinet ad pronomen 'se'. Sed cum in praecedentibus 
sententiis nullum vocabulum sit, quocum pronomen 'se' (i. e. 
Alexandrum) iungatur, Vogel et Damst^ particulam 'quoque' 
deleverunt, Stangl 'se quidem' pro 'se quoque' posuit. lUud mihi 
violentius videtur, quod non intellego, quomodo particula in libros 
illata sit; hoc argute excogitatum haud paucis exemplis probari 
potest; nam adv. 'quidem' apud Curtium 24 X coniungi cerni- 
mus cum pronomine personali (se quidem: VI 6, 5; VI 9, 18; 

VIII 10, 29; cet. exempla reieci in addit. pag. 41). Similibus causis 
Stangl in VIII 10, 36, ubi in libris legimus: ^Puero quoque 
certe postea ex ea utcumque genito Alexander fuit nomen" par- 
ticulam 'quoque' in ^quidem' mutat, cum Kinch locum sanare 
velit particula 'quoque' in praecedentem versum translata, ubi 
a nullo requiritur. Sed 'quidem certe', quamquam cum alii 
Latini scriptores tum Cicero crebro sive coniuncta sive seiuncta 
usurpant^ tamen a Curti historiis abest. Itaque dubitare coepi, 
utrum Stangeli coniectura an scriptura in codd. tradita recta 
sit. Et occurrerunt perlustranti mihi libros alii Curti loci, quibus 
particula 'quoque' aeque ac supra non ad unum vocabulum per- 
tinet, sed totam sententiam ad praecedentem adiungit, ita ut 
Germani particulam 'a u c h' in oratione minus accurata usurpant : 

VI 4, 25 : Satrapen deinde Hyrcaniae dedit Menapin : exul hic 
regnante Ocho ad Philippum pervenerat. Tapurorum quoque 
gentem Phradati reddidit. VI 6, 5/6, ubi cum Hedicke interpungo: 
„Et ille se quidem spolia Persarum gestare dicebat, sed cum illis 
quoque mores induerat, superbiamque habitus animi insolentia 
sequebatur. Litteras q u o q u e , quas in Europam mitteret, veteris 
anuli gemma obsignabat^ iis, quas in Asiam scriberet, Darei 
anulus imprimebatur, ut adpareret unum animum duorum non 
capere fortunam". (Vogel quidem verba 'Litteras . . .' usque ad 
*inprimebatur' falso huic loco insertum esse iudicat ; sed iniuria, 
ut opinor ; nam Curtius his verbis dicit in Alexandro duos quasi 
animos fuisse, ipsius animum et animum Darei. Id ex eo appa- 
ruisse, quod tum suo anulo, tum Darei epistulis obsignaret). 

VIII 1, 41/42: Clitus cum abstraheretur, ad pristinam violentiam 
ira quoque adiecta, suo pectore tergum illius esse defensum, 
nunc, postquam tanti meriti praeterierit tempus, etiam memoriam 
invisam esse proclamat. Attali quoque caedem obiciebat et 
ad ultimum lovis, quem patrem sibi Alexander assereret, oraculum 
eludens, veriora se regi quam patrem eius respondisse dicebat. 

Huc pertinet, nisi fallor IV 11, 13, ubi in C scriptum est: 
„Macedoniam quoque potius respiceret, quam Bactra et Indos 
intueretur." Nam etsi 'quoque' in P deest, tamen verisimilius puto 
particulam in P ante 'potius' excidisse, quam in C illatam esse. 

In his omnibus exemplis particula 'quoque' secundum locum 
circuitus obtinet et post nomen substantivum aut pronomen, 
quod est substantivi loco, posita est. 

Facilius in VIIII 9, 7 explicari et defendi potest 'quoque^ quod 
Vogel delevit, Stangl in 'quidem* mutavit. Legimus enim eo loco : 
„Itaque ingenti alacritate nautici remigant et proximo quoque 
die, quo propius spes admovebatur, crescebat ardor animorum. 

Tertio iam die mixtum flumini subibat mare, leni adhuc aestu 
confundente dispares undas.'' Nam haec sententia particulae 
subest : Eodem ardore, (quin etiam maiore) quo primo die, milites 
proximo ardebant. 

Aliter explicanda est particula, de qua disputamiis, in VII 4, 22, 
ubi in codd. scriptum legimus: „AIexander Caucasum*quidem, 
ut supra dictum est, transierat, sed inopia frumenti q u o q u e prope 
ad famem ventum erat". Guinta, cum quo recentiores faciunt, 
adverbium 'quoque' deleri vult. Verum si 'quoque* falsum 
est, primum aliud vocabulum quaerendum est, unde mendum 
natum videatur. Occurrit mihi 'f rumenti pecorumque', velut 
legimus : VIIIl 6, 3 : pervenit in regiohem desertam quidem ab 
incolis, sed frumento et pecoribus abundantem. V5, 24: ar- 
menta cum pecoribus ac frumento data. VIII 4, 19: nam Sisi- 
mithres multa iumenta et camelorum duo niilia adduxit peco- 
raque et armenta: quae distributa pariter militem et damno et 
fame liberaverunt. VIIII 8, 29 : magnae inde praedae actae sunt 
pecorum armentorumque, magni vis reperta frumenti. 

Optimo autem iure Stangl a scriptura codicum recedere noluit. 
Particulam 'quoque' htc interpretor 'sogar^ Curtiumque haec 
significare voluisse credo : „Non modo pecora et alii commeatus, 
sedetiam — id quod multo gravius est — frumentum exer- 
citum defecerat". Frumentum vero rem esse militi unam omnium 
maxime necessariam et qua diutius quam perpaucos dies sine 
maximo et corporum et animorum detrimento non careant, cum 
per se apparet, tum eis, quae Curtius exponit X 8, 11/12: „His 
cogitationibus animos exedebant, cum adnuntiatur equites, qui 
sub Perdicca essent, occupatis circa Babylona campis frumentum, 
quod in urbem vehebatur, retinuisse. Itaqua inopia primum, 
deinde fames esse coepit". Quid quod Caesar, vir militaris rei 
usu scientiaque magis quam veterum quisquam peritus, nec semel 
nec secus de eadem sententia dicit; velut VII 17,3: „..summa 
difficultate rei frumentariae adfecto exercitu . . . usque eo , ut 
complures dies frumento milites caruerint etpecore ex lon- 
ginquioribus vicis adacto extremam famem sustentarent". — Parti- 
culam 'quoque' autem apud Curtium vim gradationis tenere 
Vogel in praef. P pag. 51 § 153 a^ exposuit. (Exempla collegi in 
addit. pag. 41). 

IV 6, 9. 

Habent codd. A: ^multique vulnerabantur impune, cum idem 
recipiendis qui admovendis turribus labor eos fatigaret". 
Haud scio an nemo hunc ablativum gerundivi, qualis sit, ex- 

plicare possit, scribendumque suspicor: „cum idem (in) reci- 
piendis qui admovendis turribus labor eos fatigaret". 

Praepositio, quamquam ante alterum membrum plerumque 
repetitur, tamen haud raro praetermittitur (v. Nagelsbach, lat. Stil. 
§121 et Nipperdey ad Tac. ann. II 68). 

Ex Curtio haec exempla afferam : III 3, 3 : in eo vestis habitu, 
quo ipse fuisset; IV 15, 11: in eodem, quo antea fuit, perse- 
veravit; VII 7, 10:; Sed necessitas ante rationem est, maxime 
in bello, quo raro permittitur, tempora legere ; VIIII 5, 1 : multo 
magis ad famam temeritatis quam gloriam insignem; V 1, 1 : Quae 
interim ductu imperioque Alexandri vel in Graecis vel Illyriis ac 
Thracia gesta sunt; X 5, h5: Babylonii alius e muris, alius cul- 
mine sui quisque tecti prospectabant. Dubium est VIII 8,8: 
Regum ducumque clementia non in ipsorum modo, sed etiam 
(in) (P? om. C) illorum, qui parent, ingeniis sita est. 

(Ea exempla, in quibus Curtius praepositionem repetit, reieci 
in addit. pag. 41 sq.). 

Ablativo gerundivi addita praepositione 'in* Curtius his septem 
locis utitur: III 11, 15: in circumagendis equis suis Thessali in- 
ulti occupaverant. III 12, 16: libertatis quoque in admonendo eo 
non alius magis ius habebat. IV 4, 17: in quibus occidendis de- 
fecerat rabies. IV 14,6: se . . in illis colendis ornandisque usur- 
pare victoriae praemia. V 7, 1 : illam in subeundis periculis con- 
stantiam, in rebus moliendis efficiendisque velocitatem. VIIII 3,22: 
summo in aedificanda classe amborum studio usus. VIIII6,21: 
videorne vobis in excolenda glbria . . . posse cessare ? 

Abl. gerundivi addita praepositione 'de*: X8, 14: Placebat 
autem legatos ad equites mitti de finienda discordia armisque 
ponendis. 

Abl. gerundivi praepositione non addita: IV 6, 29 : Achillem 
imitatum se esse poena in hostem capienda. VIIII 2, 10: abun- 
dantes onustosque praeda magis parta frui velle quam adquirenda 
fatigari. 

(Cunctos ablativos gerundii coUegi in addit. pag. 42 sq.). 

Ergo ratio ablativorum gerundivi, si dubium locum praeter- 
mittimus, sic se habet: 

Abl. gerundivi sine praepositione 2 
Abl. gerundivi praep. 'in' addita 7 
Abl. gerundivi praep. 'de' addita 1. 

(Haud multo secus ratio apud Ciceronem se habet, quam 
Walter J. Snellmann (De gerundiis orationum Ciceronis, Helsing- 
forsiae 1894) statuit sic: 

Abl. Gerundivi sine praepos. 51 

Abl. gerundivi praep. 'in' add. 151 

Abl. gerundivi praep. *de' add. 79 

Abl. gerundivi praep. 'a' add. 7). 
Coniectura, de qua disserimus, eo affirmatur, quod praepositio 
*in' haud raro a Curti librariis alibi praetermissa alibi relicta est, 
velut hodie edere solent : III 4, 1 : copiis (in> regionem ; III 4, 1 1 : 
qui (in) subeuntes ; IV 12, 3 : contendit. (In> duo cornua; IV 13, 38 : 
Sed (in> conspectu omnium; V 1,25: pedum (in> latitudinem; 
VI 2, 16: similes (in) tabernacula; VI 5, 21 : lam (in)_aliquantum; 

VII 1, 29: propemodum (in> tua verba; VIIII 3, 9: semper (in) in- 
cremento; X5, 12: Euphraten (in) mediis hostibus. 

Atque eo quidem de quo disputamus loco, cum et antecedant 
verba 'movendis inutilis turribus' et insequantur 'admovendis 
turribus*, praepositionem ante 'recipiendis' a librario praeteritam 
esse ac relictam putandum est. 

IV 9, 9. 

Est in codd. A: „Iam pervenerat A r b e 1 a vicum, nobilem 
sua clade facturus". 

Vogel (F praef. § 71) scribit: „AuffaHig (ist) Arbela vicum fiir 
in vicum". Ego cum Vogelio ita facio, ut hunc accusativum 
carere praepositione omnino non debere censeam. Persuasum 
est mihi Curtium scripsisse: „Iam pervenerat Arbela, vicum 
(ignobilem) nobilem sua clade facturus", id quod egregie 
probatur hoc exemplo : VIIII 6, 22 : Dabo nobilitatem ignobi- 
libus locis". Haud longe discrepant hae sententiae: IV 6, 30: 
Obsidio certe non tam claritate urbis nobilitata est quam geminato 
periculo regis. Tac. hist. I 2, 6/7 : nobilitatus cladibus mutuis 
Dacus. — Alibi quoque Curtius nomine adiectivo, quod est 'igno- 
bilis', exiguitatem locorum et gentium significat, velut V3, 9: 
castelli exigui et ignobilis; VI 2, 12: Hinc in Parthienen per- 
ventum est, tunc ignobilem gentem, fiunc caput omnium, qui . . . ; 

VIII 11, 2: multa ignobilia oppida deserta a suis; VIIII 6, 11: 
tuo vero capite ignobilem vicum emi quis ferat? 

IV 10, 27. 

In codd. A scriptum legimus: „quod maxime suspicor, et 
loqui timeo". Vogel edit 'et eloqui' comparatque: VIIII 6, 12: 
eloqui timeo. X 2, 15: eloqui metuo. Sed si quis asyndeto adver- 
sativo Curtium certe vicies uti consideraverit (v. in add. pag. 43 sq. 
etVogel Ppraef. § 156), ne htc quidem dubitabit omissa particula 'eV 
scribere cum Stangelio: „quod maxime suspicor, eloqui timeo." 

2 

IV 12, 4. 

In P scriptum est: „Praemissum deinde cum scytis equitibus 
Menidan iubet explorare, ubi Dareus esset." (In C: scitis.) 

Cum Scythae in exercitu Alexandri non fuerint, sed identidem 
adversarii illius exstiterint, doctus ille Freinsheim, cuius sententiam 
posteriores edd. ampiexi sunt omnes, pro 'scytis* scribit 'citis'. 
Sed quid hoc epitheton sibi vult? An citi equites tardioribus 
opponuntur? Sed nusquam apud Curtium haec duo genera 
equitum in exercitu Alexandri fuisse legimus. Fortasse Curtius 
scripsit, id quod Stangl ex Tacito mutuatus est: 'cum suetis 
equitibus, id est eis, quibus Menidas assueverat, quibus praeesse 
solebat. Certe ea sententia apud Curtium compluribus locis 
occurrit: 1119,4: adsueta corporis custodia; 11112,2: invitari 
deinde amicos, quibus maxime adsueverat, iussit; V 4, 14: cum 
peditibus, quis adsueverat; V12, 9: Custodiae eius adsueti. 
VI 4, 2: Cratero relicto cum iis copiis, quibus praeerat; VII 6, 8: 
equites, cum quibus rex proelia inire solitus erat; VIII 2, 35: 
nobiles invenes comitari eum soliti; VIII 12, 16: cum isdem in- 
signibus, quis adsueverant, cum ipsum veherent; VIII 13, 20: 
adsuetam comitari ipsum cohortem; VIIII 3, 18: Omnibus praeter 
adsuetos adire prohibitis; VIIII 8, 3: eos autem, qui comitari 
eum solebant, imponit in naves; X 1,32: amiculo, cui adsueverat 
ipse, solium, in quo corpus iacebat, velavit; X5, 8: nobiles pueri 
custodiae corporis eius adsueti. 

At enim simplici nomine adiectivo, quod est 'suetus*, Curtius 
nusquam in eis, qui extant libris, utitur. Concedo nisi Hedicke 
'ac sueti' (X 5, 17) in P scriptum recte tuetur contra 'ad sueti' 
in C (B. Ph. W. 1899 Nr. 45). Sed idem valere moneo de aliis 
non paucis sive verbis sive verborum constructionibus. An 
legisti apud Curtium adiectivum 'citus' ? 'Suetus' autem et apud 
Livium et apud Tacitum invenias, quorum ille a Curtio totiens 
expressus est, hic Curtium ipse haud ita raro imitatus est. 

IV 13, 9. 

In codd. A est: „Malo meae fortunae paeniteat, quam victoriae 
pudeat". Recentiores e codd. interpolatis edunt: „Malo (me> 
meae ..." Stangl vetustiorum codd. auctoritatem recte tuetur 
secludique iubet 'me*. 

Nam Curtius compluribus locis personale pronomen non 
adiungit verbis paenitendi, pudendi similibusque, ubi adiungi 
exspectes : 

IV 10, 32: Num, quod et scire expeto et quaerere pudet (sc. 
me) ausus est? VIII 5, 19: Non pudet patriae (sc. me), nec 

desidero ... X 2, 26 : Nec pudet (sc. vos) . . . reverti velle. 
X 2, 25: Asiaene pertaesum est(sc. vos)? — De eisdem verbis 
sine demonstrativo pronomine positis dixi in addit. pag. 44. 

IV 14, 22. 

Habent codo. A: „Nisi quid in vobis ipse, ego maiore mei 
parte captivus sum". 

Vogel aliique edunt: „invobis opis est"; Heinsius et Hedicke: 
^,spei est"; Stangl scribit : „nisi quid in vobis spei" (sine 'est'), 
id quod propius accedit ad scripturam librorum. Haec coniectura 
maxime probatur hoc loco: V8, 14: „Si hic animus, si haec 
lex, nulli non parta libertas est". Hedicke post 'animus' prave 
invexit (omnibus est); alii (est) inserunt post 'lex'. 

Quid quod etiam Cicero scribit: 

Parad. 4, 2: cur hostis Spartacus, si tu civis? Phil. 3, 6: nam 
si ille consul, fustuarium meruerunt legiones. Phil. 4, 2: nam, 
si ille non hostis, hos, qui consulem reliquerunt, hostis necesse 
est iudicemus. 

Mendum falsa relatione (velut VII 1, 35 'militiae suae' pro 
'militiae ius') ad sequens pronomen personale *ego* esse ortum 
videtur, nisi forte securia librarii litteras vocabuli confusas esse 
malumus putare, velut IV 8, 12 'eaque' pro 'aequa*, V 16, 4 'nemo 
non' pro 'ne omen' scriptum est. 

Verbi substantivi forma 'est* haud raro a Curtio omittitur in 
participiis temporis perfecti etiaminsententiisexconiunc- 
tione aut pronomine relativo pendentibus. Kinch 
quidem (Quaest. Curt. crit. pag. 30 ad III 3, 1) illos tantum affert 
locos, ubi relativum pronomen ponitur pro demonstrativo ; id est 

III 3, I et VII 11, 19. Sed ego miror cur hos locos praetermittat : 

IV 16, 1 : Parmenio, sicut ante dictum (sine 'est': A), tuebatur. 
VII 5, 12: Tunc poculo pleno, sicut oblatum (sine 'est': P) reddito. 
VII 4, 25 : Horum carne, dum in Bactrianos perventum (sine 'est' : A), 
traxere vitam. X 6, 9: Optamus, ut marem enitatur, cuius regnum 
dis adprobantibus futurum (sine 'est' : A), quandoque adoleverit. 

Mihi persuasum est hunc usum dicendi, qui non ita saepe apud 
Ciceronem occurrit, a poetis propagatum in prosam orationem 
illatum esse, ubi neque a Curtiano neque a Liviano sermone 
abhorret. Denique apud Tacitum tritum atque usitatum esse 
neminem fugit. Certe Latini scriptores in hac re exemplaria 
Graeca secuti sunt. Demostenes quidem non modo in sententiis 
superioribus, sed etiam in inferioribus post el^ (o^, on, xig, xi similiaque 
haud raro WtV sive 'aaiV omittit. (Rehdantz, Dem. Ind. II pag. 100 
sub 'Kopula'). 

2* 

Utrum Curtius 'spei* an 'opis' scripserit, vix quisquam diiu- 
dicabit; nam utramque vocem in simili verborum contextu in- 
venimus: III 5, 13: si quid opis in medicis est; VIIII 1, 20: quidam 
nullam opem in ipsis esse ducebant; VIIII9, 15: ne in guber- 
natoribus quidem quicquam opis erat ; X 2, 29 : quid opis in 
me uno sit. 

1113,1: in quis plurimum habebat spei; Vll,6: spes omnis 
in te; VIII 13,3: quippe plus in beluis quam in exercitu spei ac 
virium illis erat; VIIII 5, 18: in Aristono spes ultima haerebat. 

IV 15, 17: 

In codd. A est: „Paucae tamen evasere quadrigae in ultimam 
aciem, iis, quibus inciderunt, miserabili morte consumptis". 
Vogel scripsit: „quibus inciderant"; cui e recentioribus nisi 
Stangl nemo non assensus est. At Curtius in aliis quoque 
sententiis relativis, ubi plusquamperfectum exspectamus, perfecto 
tempore utitur: IV 10, 24: Semel omnino eam viderat, quo die 
capta est. VI 6, 27: haesitanti, quod ratio non potuit, fortuna 
consilium subministravit. VII 3, 15: si qui tuguria barbarorum 
adire potuerunt, celeriter refecti sunt. VII 6,1: interea Mace- 
dones ad petendum pabulum incomposito agmine egressi, a 
barbaris, qui de proximis montibus decurrerunt, opprimuntur. 
VIII 2, 17: ad ultimum dcc suorum amissis, quorum ccc hostis 
cepit, dedere terga victoribus. VIII 4, 13: Excepere alios tecta 
barbarorum, quae in ultimo saltu abdita necessesitas investi- 
gaverat (!), alios castra, quae in humido quidem, sed iam 
caeli mitescente sae vitia 1 o c a v e r u n t. VIII 1 0, 4 : equitatum 
ac levem armaturam eduxit eosque, qui occurrerunt (sic P., 
occurrierent : C_ et Vogel^ occurrerant : Miitzell), levi proelio in 
urbem proximam compulit. VIII 14, 45: mox donavit ampliore 
regno quam tenuit. 

X 5, 37 : clarissimique sunt habiti, qui etiam minimae parti 
tantae fortunae adhaeserunt (adhaeserant : Kinch , Vogel , 
Damst^). 

Quae cum ita sint, ego censeo VI 6, 25 cum codd. A legendum 
esse : „ad expugnandos eos, qui edita montium occupaverunt, 
redit", quamquam Vindelinus et cunctae, quas evolvi, editiones 
habent: *occupaverant'. Hi loci illis augeri possunt, ubi 
scriptor narratione procedente res ex priore aetate repetitas tem- 
pore perfecto, non plusquamperfecto tradit, velut: 

IV 16, 27 — 29: ^Ceterum hanc victoriam rex maiore ex parte 
virtuti quam fortunae suae debuit. Nam et aciem peritissime 
instruxit et promptissime ipse pugnavit et magno consilio 

iacturam sarcinarum ... contempsit, cum in ipsa acie summae 
rei videret esse discrimen dubioque adhuc pugnae eventu pro 
victore se gessit: perculsos deinde hostium fudit, fugientes, 
quod in ilio ardore animi vix credi potest, prudentius quam 
avidius persecutus est". 

VIII 2, 17: „. . . dedere terga victoribus, haud saneinulti, quippe 
Lxxx Macedonum interf ecerunt, praeterque eos ccc et l 
saucii facti sunt". (Eundem usum dicendi apudTacitum exposuit 
Draeger (Synt. und Stil des Tac^ pag. 11 § 27 a). 

Vl,l: 

In A traditum est: „Quae interim ductu imperioque 
Alexandri vel in Graecis vel Illyriis ac Thracia gesta sunt, 
si suis quaeque temporibus reddere voluero, interrumpendae 
sunt res Asiae. . ." 

Ad 'ductu imperioque' Vogel recte adnotat: „Gemeint sind die 
kriegerischen Erfolge des Antipater in Macedonien nebst Nachbar- 
landern, sowie in Griechenland. Der Ausdruck ist somit auf- 
iallend, da ductu im Gegensatz zu auspicio, auspiciis, imperio 
auspicioque die Leitung der Unternehmungen in Person bedeutet." 
Quod cum ita sit, nimis argute traditam scripturam sic defendere 
conatur: „Es erscheint somit Antipater nur als ein Unterfeldherr, 
der die Befehle seines Kriegsherrn und Oberbefehlshabers aus- 
liihrt." Concedo, sed nihilo minus dici non potest Alexandrum, 
dum in Asia versatur, illias copias, quae in Macedonia et Graecia 
pugnabant, d u x i s s e , quasi ipse eis signa daret itineris pugnaeque 
et praecederet. (Usus verbi ducendi cognoscitur ex V 13, 5; 
VIII 12, 1; V 1, 19; VIII 14, 1; VI 4, 2; IV 12,7; IV 6, 23). Simi- 
liter Curtius etiam substantivo, quod est 'ductus' utitur. Nam in 
VI 3, 2 Alexandrum loquentem facit: „. . quorum alia ductu meo, 
alia imperio auspicioque perdomui" et in III 10,4 scriptum legimus: 
„Macedones, tot bellorum in Europa victores, ad subigendam 
Asiam atque ultima Orientis non ipsius magis quam suo 
ductu profecti, inveteratae virtutis admonebantur". Itaque sine 
*ulla dubitatione scribo: „Quae interim (Antipatri) ductu im- 
perioque Alexandri", sive nomen Antipatri post 'interim* securia 
librarii excidit (v. ajikoyQacpiag ad III 12, 24 pag. 12) sive propter 
sequentem genetivum ^Alexandri' consilio deleta est (comp. quae 
ad X 5, 32/33 pag. 33 dixi). 

Neque mirum est Curtium non htc aeque ac infra (VI 3, 2) 
scripsisse : „ Antipatri ductu, imperioauspicio^ue Alexandri"; 
nam haec duo vocabula coniuncta non cernimus nisi in orationibus 
<V9, 4; VI3, 2; VIIII 3, 6; VIIII 6, 9). 

V7,4. 

In codd. A est: „Rex quoque avidior fuit quam patientior: 
*Quin igitur ulciscimur Graeciam et urbi faces subdimus?* 

Inutiliter Vogel et Damst^ edunt: 'Quin igitur*, (inquit) 
ulc. . . ?' si quidem et Livius duodecim fere locis et Tacitus 
certe quattuor locis ex oratione obliqua in orationem rectam trans- 
eunt omisso 'inquif ad impetum augendum (V. Draeger, Synt. 
u. Stil d. Tac^ 2 pag. 1 14, § 256). 

V12,9. 

In Atraditur: „Tum vero custodiae eius adsueti, quos regis 
salutem vel periculis vitae tueri oportebat, dilapsi sunt t u m , 
armatis, quos iam adventare credebant, haud rati se futuros pares." 

Pro particula *t u m', quam superiore loco apte, posteriore loco 
prave poni perspicuum est, Freinsheim et Damst^ edunt : 't o t' 
(i. e. tot armatis), id quod Kinch, pag. 47, subtilius quam verius 
commendat; Vogel auctore leepio 'metu* adsciscit ex III 11, 12. 
Sed cum causa, cur custodes regis dilapsi sint, ex sequente 
sententia participiali 'armatis . . . haud rati se futuros pares' satis 
appareat, 'metu* inutile et supervacaneum esse nemo non intellegit. 
Ne plura, Curtius, id quod vidit Stangl, pro 'tum - 1 u m' scriperat 
*tum-tamen' significabatque custodes regis, quamquam salutem 
eius omni auxilio tueri debebant, nihilo minus ab officio 
recessisse suaeque saluti ut consulerent, fugae se dedisse. 

De *tum' et 'tam' confusis v. Vogel in comm. crit. ad VII 3, 12 
et Hedickii appar. crit. ad VI 4, 14; VI 8, 1 ; VII 5, 42. 

Rhetorica vero illa particulae 'tamen' post verbum suum 
positio non modo Ciceroni et alteri Ciceroni, i. e. Plinio minori, 
tritissima est, sed neCurtio quidem insolita; agedum comparemus: 

V3, 8: multis ergo vulneribus depulsi, ut quibus non cum 
hoste solum, sed etiam cum loco dimicandum esset, subibant 
tamen,quia... 

IV 6, 31: namque etiam secundis atterebantur tamen copiae. 

IV 13, 32 : Adeoque aciem versabilem posuit, ut qui ultimi stabant, 
ne circumirentur, verti tamen et in frontem circumagi possent. 

VIIII 5, 12: Ille ut, antequam ultimus spiritus deficeret, dimicans 
tamen exstingueretur. 

VI1,U. 

Extat in codd. A: „Tandem Laconum acies languescere, lubrica 
arma sudore vix sustinens, pedem deinde referre coepit, ut urgente 
hoste apertius fugeret". (Vide 'addenda et corrigenda' apud 
Hedicke et Damstei app. crit). 

Editores superiores cum finalem sententiam suo loco esse 
negarent, scribebant: „et . . . fugere". Ac Vogel quidem, quam- 
quam etiam ipse hoc loco scripturam librorum emendandam esse 
putabat, tamen his aliis locis eandem formam sententiae finalis, 
in qua vis consecutiva inest, recte intellexit: 

VIII 3, 3: „quo efficaciores essent preces, haud procul erat 
Alexander" (v. Vogel II ^ pag. 117). 

VII 4, 17: ,,aliorum habes regnum, quo facilius eo careas". 

V 1, 39: „ceterum quo minus damnum sentiret, (exercitus) identi- 
dem incremento renovabatur". Dure adiunctam esse Vogel ait 
sent^ntiam finalem VIIII 6, 17: „numquam mihi vitam meam fuisse 
tam caram, quam esse coepit, ut vobis diu frui possim". Librorum 
optimorum scriptura maxime rhetorica, quam Stangl retinuit, 
his quoque locis, quos Vogel silentio praeterit, defenditur : X 5, 23 : 
„ ipsum Dareum floruisse paulis per, ut crudelius posset extingui ". VIII 
2, 9: „ego servatorum meorum latro revertar inpatriam, ut nedex- 
teram quidem nutrici sine memoria calamitatis eius offerre possim". 

Paulo secus dicitur X 6, 14: „est, cur Persas vicerimus, ut stirpi 
eorum serviamus?" VII 8, 20: „primus omnium satietate parasti 
famem, ut, quo plura haberes, acrius, quae non habes, cuperes*^ 

VI 3, 13: „Nos vero peccavimus, milites, siDareum ob hoc vicimus, 
ut servo eius traderemus imperium". 

Exempla Liviana invenies apud W. Heraeum (Bursians I. B. 1894 II 
S. 139). Tacitus H. I 48, 4 scribit: „ad hoc tantum maiori fratri 
praelatus est, u t prior occideretur". 

VI 2, 5/6. 

Est in codd. A : „Quippe captivae iubebantur suo ritu canere 
inconditum et abhorrens peregrinis auribus carmen. Inter quas 
unam rex ipse conspexit maestiorem quam ceteras*^ Intellegi 
non potest, cur subiectum tam graviter exprimatur; eligas enim 
aut 'ipse' aut Vex'. Sic cum sentirent, Miitzell: 'unam [rex] 
ipse conspexif edidit, Vogel: 'unam rex f orte conspexit', veri- 
similius utroque Stangl: 'unam mox ipse' conspexit'. Ad- 
verbium 'mox* quam non raro cum praeteritis temporibus coniun- 
gatur, cognoscas ex addit. meis pag. 44 sq. 

Quam facile denique ^unam mox ipse', 'm' littera semel non 
bis scripta, depravatum sit in 'unam rex ipse', ex eo ipso 
apparet, quod Hedicke in una pagina tres voces affert, in quibus 
litterae 'e' et 'o* a librariis confusae sunt: pag. 141 vers. 17, 22, 33. 

VI 3, 9. 

Legimus inA: „Bactra non possidet solum parricida Bessus, 
sed etiam minatur''. 

Vogel Xinde) minatur' edit nequaquam necessario. Nam 
Curtius adverbium loci persaepe omittit, ut ipse Vogel (P praef. 
§ 166) monet. VIII 10, 13: multa hedera vitisque toto gignitur 
monte, multae perennes aquae manant (sc. inde). 

(Alia exempla pleraque invenies in addit. meis pag. 16 f.) 

VI 3, 17- 

In codd. A scriptum est: „Egregium, mehercule, opus et inter 
prima gloriae vestrae numerandum posteritati famaeque tradetis, 
Dareum quoque hostem finito post mortem illius odio p a r- 
ricidas esse vos ultos''. 

Primus vidit Junius duplicem illum accusativum verbo lilcis- 
cendi addi non posse, sed postulari aut: „Dareum quoque hostem 
...a (sive de) parricidis esse v. u.** aut, id quod ille maluit: 
„Darei quoque hostis... parricidas esse v. u.* Quae emen- 
datio quamquam grammaticae satisfacit nullique - postea editori 
probata non est, tamen videtur mihi tam violenta, ut a Stangelio 
'p a r r i c i d a s' ut vocabulum interpolatum rectius secludi censeam. 
Nimirum hoc glossema natum est sequente accusativo 'neminem 
impium', id quod eo facilius fieri poterat, qilia de sententia huius 
loci identidem exponitur et vox parricidae apud Curtium vicies 
bis exstat. Valet autem 'ulciscor aliquem* idem [quod 'poenas 
expeto ab aliquo' uno loco: III 13, 17: ultus inimicum erat; 
his q u i n q u e locis significat idem quod 'poenas capio pro aliquo' : 
V 7, 4: Quin igitur ulciscimur Graeciam? VI 11, 26: Quis pro- 
avum huius Archelaum, quis deinde Alexandrum, quis Perdiccan 
occisos ultus est? VII 5, 25: Adiecit non Dareo iniquos fuisse 
(sc. deos), quem sic ulciscerentur. VII 5, 37 : 'Et te', inquit, *et 
Dareum, reges meos ultus, interfectorem domini sui adduxi'. 
X 5, 30 : iam pietas erga parentes, quorum . . . Philippum ultus erat. 

VI 9, U. 
In A scriptum legimus: „Ipse, apud multos copiarum duces 
meis praepotens viribus, maiora quam capit spirat". Vogel 
hunc locum in dubium vocat. Adnotat enim: „Ipse . . . prae- 
potens. Diese in sprachlicher Beziehung hochst bedenklichen 
und wahrscheinlich verderbten Worte konnen kaum etwas anderes 
bedeuten als : er selbst (Philotas), der bei vielen Fiihrern meiner 
Truppen noch einfluBreicher ist als ich selbst (viribus meis Um- 
schreib. fiir me). Doch ist 'praepotens viribus meis' eine durchaus 
ungewohnliche und kiihne Konstruktion, mag man viribus als 
Dativ fassen und praepotens fiir praestans, praeciirrens, prae- 
cedens u. a. deuten oder als Ablativ der Vergleichung, indem 

man sich auf Konstruktionen wie aliud aliqua re beruft/' (V. etiam 
P praef. § 80 et app. crit. ad II^). Quae interpretatio neque Hart- 
ungio neque Stangelio placuit. Quamobrem ille proposuit 'n i m i s 
praepotens viribus', quo adverbio Curtius nusquam utitur; hic 
scripsit: 'nimiis praepotens viribus*, quod adiectivum octo locis 
probari potest. Sed quamquam pleonasmus a sermone Curtiano 
nequaquam abhorret (v. addit pag. 45 sq.), tamen Stangeli coni- 
ecturam supervacaneam atque inutilem esse credo. Nam verba 
in codd. tradita genuina esse censeo et sic interpretor: 

„ErseIbst, der bei vielen Truppenfiihrern durch meine eignen 
Streitkrafte allmachtig ist". Quibus verbis Alexander dicere 
vult Philotan tantis copiis, quasipseei dedisset, permultum 
apud ceteros duces valere. Suas vires Alexander optimo iure 
appellat omnes copias sive Philotas sive alius eis praeerat, 
comp. VII 3, 4, ubi legimus: „Ibi exercitus, qui sub Parmenione 
fuerat, occurrit. Sex milia Macedonum erant et cc nobiles et 
quinque milia Graecorum cum equitibus dc, haud dubie robur 
omniuni virium regis^^ 

Perspicuum est Philotae culpam augeri et crescere, si Ale- 
xandri copiis, i. e. eis, quas Alexander fidei illius permiserat, 
confisus, scelesta consilia in regem inibat. Itaque consulto rex 
illum ablativum causae 'meis viribus' attributo ^praepotens* addit. 
Hoc adiectivum non comperativi sed superlativi vim habet 
haud secus ac 'praegravis', quod adiectivum aeque ablativo 
causae coniunctum cernimus : III 3, 27 : nec turba nec sarcinis 
praegrave; VIIII 10,26: currus . . ingentibus poculis praegravis. 

Vn5, 28: 

Tradunt codd. A: „Perventum erat in parvulum oppidum". 
Praepositio'in'tolerarinonpotest,quoniam in oppidumAIexandrum 
pervenisse infra demum legimus in §37: „cumque ad urbem 
ventum esset, ipse cum expedita manu portam intrat". Sic cum 
sentiret Stangl non Terventum erat i n* . . . edidit , sed T. erat 
ad . . .' Nec ullus est similis locus, ubi Curtius alia praepositione 
nisi 'ad' utatur: congessi omnia exempla in addit. pag. 46. 

Sed ex coniectura Stangeli non intellego, quomodo praepositio 
'in' pro *ad' in codices illata sit. Itaque conicio Curtium scrip- 
sisse: „Perventum erat in(de ad> parvulum oppidum". Adver- 
bium temporale, quamquam verbo primo loco circuitus posito 
saepe abesse solet, htc ad transitionem aptissimum videtur, velut : 

VIIII 4, 26: „Perventum deinde est ad oppidum Sudracarum*'. 

Ne illud quidem silentio praetermittemus adverbum 'inde' in 
codd. nostris bis eodem modo mutilatum esse: V 5, 8: „et castra 

in<de> duo ab urbe stadia communit", VIII 9, 5 „in<de> eum 
obiectae rupes inclinant ad orientem". 

VII 6, 7. 

In codd. A est: „Ceterum se gentem in fidem dedere superatos 
vulnere illius'*. 

'Vulnere' sive neglegentia librariorum sive consulto ex verbis 
antecedentis paragraphi, quae sunt 'cognito vulnere ipsius', 
perverse huc illatum esse princeps perspexit Vindelinus agnover- 
untque posteriores. Sed Virtute', quod illi Curtium scripsisse 
credunt, parum nervorum habet, quandoquidem barbari paulo 
ante dixisse feruntur: „cum dis enim pugnare sacrilegos tan- 
tum". Itaque Stangl genuinam scripturam reduxisse videtur, 
qui proponit 'numine'. Nec enim vulgari aut humanum mo- 
dulum non excedente virtute, qua ipsi eminent, barbari, credo, 
superatos se esse confitentur, sed virtute, summam mortalium 
virtutem mirum quantum antecedente i. e. divina, seu 'numine' 
seu alio vocabulo significabis. Hac superstitione simplices illos 
ac rudes homines captos esse, alibi quoque significat Curtius 
velut VIIII l, 18: invictum exercitum et deorum profecto ad- 
advenisse memorantes. VIIII8, 5: deorum exercitum et alium 
Liberum Patrem . . . adventare credebant. VIIII 8, 7 : cum d i s 
proelium inituros. 

Vocabulum vero, quod est 'numen' probatur his locis: IV 3, 
22 : . . . araeque Herculis , cuius n u m i n i urbem dicaverant. 
VIII 5, 8; Herculem et Patrem Liberum et cum Polluce Castorem 
novo numini (sc. Alexandro) cessuros esse iactabant. VIII 10, 
32: tantas moles, nulla ope, quae cerneretur, adiutas, deorum 
numine agi credebant: pila quoque muralia et excussas tor- 
mentis praegraves hastas negabant convenire mortalibus. 

Vn 6, 27. 

In A legimus : „quorum posteri nunc quoque non apud eos 
tam longa aetate propter memoriam Alexandri exoleverunt." 

Ponunt et ceteri et Stangl negationem 'non' ante verbum 'exole- 
verunf (secundum IV 15, 17; X 10, 12) quasi a verbo suo seiungi 
eam non liceat. Sed credo Curtium 'nunc quoque non* id quod 
dicitur pro 'ne nunc quidem' separare noluisse: inest enim huic 
ordini verborum vis quaedam atque gravitas. Tacitus quidem 
'quoque non' coniungere solet: ann.3, 54: „credite . . . me quoque 
non esse offensionum avidum". Ad hunc locum Nipperdey haec 
affert exempla, in quibus negationem 'non' particula 'quoque' 
coniunctam videmus : 1 4, 2 1 : maiores quoque non abhorruisse 

spectaculorum oblectamentis. HI63: id quoque non sine de- 
core. G. 26 : unde annum q u o q u e ipsum n o n in totidem digerunt 
species. (Aliter: 15,58; 15, 66; 6, 30; 11,13). (Vide etiam Draeger, 
Synt. u. St. des Tac^ pag. 46, § 122). 

Quid quod aliis quoque locis Curtius negationem ab eo, ad quod 
pertinet verbo, seiungit velut VII 6, 24: haud oppidanis consi- 
lium defectionis adprobantibus. VIIII 2, 6: vix diurno quaestu 
propulsantem famem. 

VII 9, 12/13. 

Traditur in codd. A: „Itaque ipsi (scil. Macedones) quidem 
ducum fungebantur officio aliusque alium adhortati in hostem 
salutis immemores ruere coeperunt. Tum vero non ora, non 
arma, non clamorem hostem barbari tolerare potuerunt". 

'Clamorem hostem' et ceteri editores et Stangl mutant in 
'cl. hostium', posteriorem ac diversam eiusdem substantivi 
formam superiori falso a librariis assimilatam esse rati. Sed 
primum genetivus hostium' plane inutilis atque supervacaneus 
est; deinde illi coniecturae si subscribes, satis mire, ne dicam 
inepte, finges superiore loco barbaros a Curtio appellari hostes, 
posteriore loco Macedones. 

Sine dubio 'hostem' post 'clamorem' falso ex superiore versu 
repetitum et delendum est. 

VIII 5, 8. 

In A est: „Agis quidam Argivus, piissimorum carminum 
post Choerilum conditor, et ex Sicilia Cleo — hic quidem non ingenii 
solum sed etiam nationis vitio adulator — et cetera urbium suarum 
purgamenta propinquis etiam maximorumque exercituum ducibus 
a rege praeferebantur". 

Lauer, quem sequuntur et ceteri editores et Stangl, scribit, 
'pessimorum carminum'. Qua de causa, non intellego. Nam 
mala vel pessima carmina sunt carmina aut inepta aut probrosa 
(Hor. sat II 1, 82). Sed probrosa carmina Choerilus, poeta 
aulicus, non fecit. At inepta carmina dicas. Immo ineptissima; 
sednego Curtium hoc quidemloco iudicare voluisse de elegantia 
carminum aut Choerili aut Agidis. Nam eo tempore, cum Agis 
Macedones cohortatus est, ut regem suum deum esse crederent, 
nihil retulit, utrum carmina eius essent artificiosa an non essent, 
sed maxime retulit, qualem poeta ille se praebuisset adversus 
Alexandrum. Itaque in libris credo recte traditum esse 'piissi- 
morum carminum'. Vocabulis, quae sunt 'pius', 'pie', 'pietas', 
'impius', apud Curtium plerumque voluntas et animus civium 



/. 

in regem significatur, ut apparet ex his locis : VIII 5, 1 1 : Persas 
quidem non pie solum sed etiam prudenter reges suos inter 
deos colere. X3, 8: Sed ad illa hoc quoque accessit, quod 
video fortes viros et erga reges suos pietatis invictae. X5, 
1 1 : Tum Macedones divinos honores negasse ei paenitebat 
impiosque et ingratos f uisse se confitebantur, quod aures eius 
debita appellatione fraudassent. V12, 13: ne impie deserere 
regem viderentur. 11111,8; VI 8, 4; VI 8, 10; VII 1,29; VIIII 
6,16; V9, 9; V 10, 3; VI 3, 17; VI 7, 24; VI 9, 4; VI 10, 25 ; 
VIII 8, 4; VIIII 3, 5. Ne superlativus quidem abest: VIIII 6, 17 : 
'Vobis quidem', inquit, '6 fidissimi piissimique civium atque 
amicorum, grates ago habeoque'. 

An miraris hunc scriptorem vocabulo illo in codd. tradito uti, 
cum nos postulemus epitheton vituperans ut 'adulatorius' 'servilis' 
similiaque. At minime mirum est, quoniam idem scriptor suum 
principem, quem Alexandro omnibus numeris nimium quantum 
cessisse nemo ignorat, his verbis adulatur: 'Huius, hercule, non 
solis ortus lucem caliganti reddidit mundo'. Neque tamen quisquam 
iudicabit Curtium se ipsum adulatorem existimavisse. 

VIII, 8,19. 

Legimus in A: „Nam tuum Callisthenem, cui uni vir videris, 
quia latro es, scio cur produci velis*^ 

Vogel particulae 'nam' substituit iam'. Damst^ suo more in 
verba magistri iurat. Stangl auctoritatem codd. tuetur et recte 
quidem. Nam ut in codd. esset 'iam', 'nam' esset emendandum. 
Atqui Vogel assentiente Batavo illo viro a se impetravit, ut aliis 
quoque locis duobus eandem particulam 'nam' detorqueret in 
'iam'; dico: 

IV 9, 2: Bactriani Scythaeque et Indi convenerant; nam et 
ceterarum gentium copiae partibus simul adfuerunt. X 5, 34 : 
„Nam iracundiam et cupidinem vini sicuti iuventa irrataverat, 
ita senectus mitigare potuisset". 

At coniunctione 'nam' ultima ordine ac novissima causa 
refutationis inducitur, et quidem ut levis atque contemnenda. 
Quamobrem ante particulam sententia supplenda est : Quae nunc 
dicam, vix digna videntur, quae commemorem, quoniam qualia 
sint, ipsa per se intelleguntur ; habetque ea particula manifeste 
vim occupationis. Ergo quae VIII 8, 19 exponuntur, sic 
necesse est interpretemur : Quod tu postulas, ut Callisthenes 
introducatur, de hac re non loquar; nam cur id postules, per- 
spicuum est. 

Similiter explicanda sunt, quae Curtius tradit IV 9, 2 : Bactriani, 
Scy thi et Indi convenerant : de aliis, quae propiores erant, gentibus 
commemorare opus non est, quoniam ab his copias missas esse 
quilibet per se suspicabitur. Quae argumentatio perbene probatur 
hoc loco (1112,9): „Nam Bactrianos et Sogdianos et Indos 
ceterosque rubri maris accolas, ignota etiam ipsi gentium nomina, 
festinatio prohibebat acciri. 

Nec aliter intellegemus, quae Curtius refert X 5, 34 : Scriptor 
postquam vitia Alexandri, quae fortunae tribuenda sunt, enumeravit, 
sic c o n cl u d i t : De iracundia eius et cupiditate vini fusius exponere 
nolo ; nam haec vitia sunt inventutis et ob eam causam reprehensione 
minus digna: 

Non mutata est a Vogelio particula 'nam' IV 14, 18: „Nam 
Alexander, quantuscumque ignavis et timidis videri potest, unum 
animal est . . ." VIIII 2, 17: „Nam flumen, quo latius fusum est, 
hoc placidius stagnat". Quibus locis particula 'nam' eandem vim 
occupandi habet. 

Paulo secus dicitur IV 14, 22: „restituite mihi pignora, pro 
quibus ipsi mori non recusatis, parentem, liberos : n a m coniugem 
in ills carcere amisi". 

Ceterum de illa occupationis figura, quae particula 'nam' con- 
tinetur, nemo latius doctiusque disseruit quam Mauritius Seyffert 
in Schol. Lat. I pp. 90, 148 et II pp. 74, 129. 

Vni 10, 3/4. 

Est in codd. A: „Illi, quia plura flumina superanda erant, sic 
iunxere naves, ut solutae plaustris vehi possent rursusque coniun^/. 
Post se (i. e. coniungi p'se) Cratero cum phalange iusso sequi, 
equitatum ac levem armaturam eduxit". 

Hanc lectionem editores ut receperunt, ita non explicaverunt. 
Ego quaero, utrum id, quod est 'post', praepositionem malis intellegi 
an adverbium. Si praepositionem, nominamihiscriptorem Latinum, 
qui scribit 'post se sequi' pro 'se sequi' (V 1,44; VIII 11,11; VIII 12, 
2); plerumque autem Curtius verbum sequendi absolute posuit. 
Si adverbium esse mavis 'post', id ab oratione Curti alienissimum 
esse contendo, quoniam is, id quod Germanice dicitur 'dann, 
hernach, hierauF, nullis vocabulis exprimit nisi his : 'deinde, inde, 
dein, postea, post haec, mox, tum'. Quid quod nemo desiderat 
htc adverbium temporale; at significationem nominis subiecti, 
quod eis, qui antea nominantur ducibus — nam 'illi' sunt Hephaestio 
et Perdiccas — opponatur, quis non poscit vel potius flagitat? 
Itaque Stangl recte non edidit: '. . . coniungi . p'se Cratero cum 

plalange iusso sequi . . . eduxit' sed : '. . . coniungi . I p s e Cratero . .' 
Quae coniectura egregie probatur multis aliis locis, ex quibus 
htc afferam exempli causa V 4, 20/21: „Hic Philotan et Coenon 
cum Amynta et Polyperconte . . . relinquit . . . I p s e cum armigeris 
et ala..." (Cetera exempla reieci in addit. pag. 46 sq). 

vnn 4, 31. 

Legimus in co^d^A: „ltaque rex haerebat magis quam stabat 
in margine, clipeo undique incidentia tela propulsans; nam 
ubique (V: ubi) eminus ex turribus petebatur'^ Quis, quaeso, 
qui tam emendate scriberet Latine quam Curtius, 'ubique petor' 
unquam ausus est dicere pro 'undique petor'? quae particulae vis 
una huic loco convenit. Comparemus, si placet, VI 1, 4: undique 
nunc comminus, nunc eminus petebatur. VIII 14, 31: multisque 
eminus vulneratis, expositus ipse ad ictus, undique petebatur. 
VIII 14,38: ergo undique et in pedites et in ipsum Porum tela 
congesta sunt. VIII 14,40: ergo telis undique obruitur. 

Itaque fortasse 'ubique' mutandum est in 'undique', cui sus- 
picioni minime obstat, quod 'undique' paulo ante legimus. Nam 
mirum est, quam saepe Curtius idem vocabulum easdemque 
formulas pusillo intervallo interposito repetat. 

Stangl in 'ubi' vel 'ubique' latere censet 'un' id est 'unus'. 
Videtur is Curtianos locos memoria tenuisse quales sunt: IV 4, 
11: u n u s praecipue telis petebatur. VII 7, 36 : sed cum u n u m 
omnes peterent. VIII 11, 16: sed cum tot unum incesserent 
manus. VIIII 5, 5 : nam cum u n u m procul tot manus peterent. 

Ne haec quidem coniectura refutari possit, ut librarius 'undique' 
quod superiore loco recte traditur, posteriore prave et iteraverit 
et mutaverit. (Similiter in C '[undique] orsi' falsa iteratione 
ex sequente aut praecedente sententia illatum esse videtur, ubi in 
P est '[u n d i] orsi'. Illud 'undique' vel 'undi' iam Acidalius delevit.). 

Sed si quis coniciat 'ubi' depravatum esse ex 4bi', equidem 
non assentior. Nam 'ibi' hoc loco prope supervacuum esse censeo. 

Quid plura? Sive 'unus' sive 'undique' malemus, sive vero 
diTToygacpiav quandam intercessisse statuemus , 'ubique' esse 
ferendum praefracte negabimus. 



A 



[im 7, 7. 

In A est : „Praeter spem suam Biton praesenti periculo e r e p t u s 
paulo post insidiatus auctoribus salutis suae". Hedickium 
editores secuti edunt 'insidiatus (est)'. Ego cum Prohazel, 
quem Stangl sequitur, emendandum esse credo: 'insidatur'. 
Scilicet extrema vocabuli Mnsidiatur* littera a librariis incuriose 

assimilata est antecedenti part. perf. pass. 'ereptus'. Similiter IV 
1,30 codd. habent 'potitur' pro 'potitus*, V 5, 24 'miserctur' pro 
'misertus' (siclunius, quem sequuntureditores; sed nonne'miseritus' 
praeferendum est?), X 10, 20 'habetur* pro 'habitus'. 

Deinde Curtius 'paulo posf et similes locutiones plerumque cum 
praesenti tempore coniungit, licet perfectum tempus praecedat, 
velut X 5, 6 : suprema haec vox fuit regis et paulo post exstin- 
guitur. VIII 5, 21 : Igitur ad Agin et Cleonem misit, ut . . . et 
paulo post . . . convivium repetit. VIIII 8, 1 : Indorum legati 
dimissi domos paucis postdiebus cum donis revertuntur. V 1, 10: 
Paulo post Alexandro Arbela traduntur. VIIII 7, 24 : et post 
paucos dies inter epulas aureum poculum ex composito sub- 
ducitur. X 1, 10: Haud multo post Nearchus et Onesicritus 
. . . superveniunt. IV 3, 13: Postera die classe ad moenia admota 
undique tormentis et maxime arietum pulsu muros quatit. 

X3,5. 

In A legimus: „Nam cum postero die prohibiti aditu venissent, 
Asiaticis modo militibus admissis, lugubrem totis castris edidere 
clamorem, denuntiantes protinus esse morituros, si rex perseveraret 
irasci". 

Editores suadente Fossio scribunt Vegis essent' pro Venis- 
sent\ Sed primum haec lectio longius abest a scriptura librorum. 
Deinde genetivus obiect. Vegis' supervacaneus est, quod ex con- 
textu ipso verborum coniceretur, etiam si in ea, quae sequitur 
sententia, quae est 'si rex perseveraret irasci', nomen regis non 
plane appellaretur. Usus autem substantivi, quod est 'aditus' et 
verborum adeundi et admittendi illustratur his locis: 

VI 7, 17: Ipse Cebalinus ante vestibulum regiae — neque pro- 
pius aditus ei patebat — consistit. V1III8, 23: „(Ptolemaeus) 
aditu facili, nihil ex fastu regiae adsumpserat. 

VIIII 3, 18: claudique regiam iussit omnibus praeter adsuetos 
adire prohibitis. X 6, 2: multi duces, frequentia militum exclusi, 
regiam intrare non poterant, cum praeco exceptis, qui nominatim 
citarentur, adire prohiberet. 

1115,11: admissisque amicis pariter ac medicis. VIII 3, 11: 
ille (sc. Alexander) protinus barbaram iussit admitti. 

Stangl scribit 'abissent' pro 'venissenf. Abeundi verbum 
absolute a Curtio certe octies decies poni cernes ex addit. pag. 47. 
Itaque illi assentior, praesertim cum litteras 'b' et 'u' (\) in his 
codicibus admodum crebro permutari constet. Afferam VII 7, 12 
dubita^it: P. dubitamt: C; V 10, 3 na^azanes: LP, naaazanes V. 

V 8, 17: nobilitaAit plerique codd., nobilitaait: P V. V 6, 9 dubi- 
taaimus: A, dubitaAimus : Acidalius. V 6, 15 nivibus: plerique 
codd., nubibus : P. V. 



X4,l. 

Est in codd. A: „Milites tui, cives tui incognita causa a captivis 
suis ducentibus trahuntur ad poenam". 

Bene editores praepositionem ^a' ferri posse negant, male eidem 
litteram illam ex antecedentis vocabuli ^causa' proxima littera ad- 
scitam esse contendunt. Quis enim non videt licentiam ac libi- 
dinem Alexandri eo maiorem esse, quod milites non modo causa 
indicta, sed etiam a suis captivis ducti ad poenam trahebantur? 
Atque ipsum scriptorem sic sensisse dilucide apparet ex ea, quae 
sequitur, sententia: „Si mortem meruisse iudicas, saltem mini- 
stros supplicii muta". Quodsi in ablativo abs. 'captivis suis 
ducentibus' gradationis vis inest, particulam, qua illud significetur, 
desideramus. Itaque bene Stangl scribit: 'incognita causa et 
captivis suis ducentibus'. 

Eandem vim particula 'et' vel *que' his habet locis: 

III 3, 4: in Persico et vulgari habitu. VI 2, 3: in peregrina et 
devictarum gentium mala impulerat ('et' = und noch dazu, ut 
Vogel recte interpretatur). 

VI 10, 20: Cebalinus ipse tolli de medio nulloque negotio potuit 
Cque' 'und zwar': Vogel). (Kinch hanc particulam *que' assen- 
tante Damst^ iniqua Minerva delet.) 

XI, 27: His auditis spado potentiam flagitio et dedecore 
quaesitam in caput nobilissimi et insontis exercuit (et = 'und 
ausserdem': Vogel). 

X 3, 8 Vogel particulam 'ef recte supplevit: „Quod video fortes 
viros (et> erga reges suos pietatis invictae**. 

Redeo acl eum, unde digressus sum, locum moneoque particulam 
'et' littera a (fortasse Langobardorum more aperte scriptam) aliis 
quoque locis confundi, velut V 4, 20, ubi in P est a. pr. m.: 'q u i e t' 
pro 'qui a\ VIIII 7, 16: „iam a rege pernotus et gratus", ubi 
cum Stangl haud dubie corrigendum est non 'e t i a m' sed 'i a m e t' 
regi pernotus et gratus". 

Scilicet 'e t r e g i' hic idem valet, quod 'e t i a m regi'. Nam Cur- 
tium nunquam ante verba, persaepe ante nomina 'ef pro 'etiam', 
inprimis particula quadam praeeunte posuisse, demonstratur eis 
exemplis, quae Novdk (spicil. Curt. pag. 13 ad V 11, 6) collegit, 
ex quibus repeto VIIII 5, 18: „iam et Peucestes vulneribus fati- 
gatus". Item 'iam ef non durius illud absonumque 'iam etiam' 

scribere solent Livius et Tacitus, id quod monet Draeger, Synt. 
u. Stil des Tac. « pag. 43 § 108. 

X 5, 32/33. 

LegimusinA: "ingentes profecto dotes erant. IUa fortunae: 
dis aequare se et caelestes honore& accersere. ..." 

Optimo iure Meiser superioribus verbis, manca ea esse ac mutila 
ratus, ex § 26 inseruit genetivum 'naturae'. Sed in ordine verborum 
erravit. Neque enim ponendum est: 'dotes (naturae) erant, 
sed cum Stangl: 'dotes erant (naturaey. Ac primum ex hoc 
prdine verborum facilius explicari potest, cur librarius 'naturae' 
omiserit. Nam cum in legendo *ingentes profecto dotes erant 
naturae illa fortunae', ambo genetivi quo pertinerent, interpretari 
non posset, alterum praetermisit. Deinde hoc modo ea vocabula, 
in quibus maxima vis posita est, maiore gravitate sibi opponuntur. 
Nam hoc quidem per se intellegitur plus ponderis esse in ultimo 
quam in paenultimo clausulae vocabulo. 

A. Agedum comparemus hos locos, quibus sententia autprimaria 
aut secundaria aut quae participialiter profertur, c 1 a u d i t u r nunc 
voce ^ortunae' nunc 'naturae': III 2, 1 : ratus pluribus curam, 
omnibus afuisse fortunam. 1112,18: homines, cum se permi- 
sere fortunae, etiam naturam dediscere. 11113,12: sed tum 
sortem earum crudelius adgravante fortuna. IV 1, 40: unum 
certamen, ex quo cetera pendebant, intuente fortuna. IV 5, 2: 
nunquam diu eodem vestigio stare fortunam. IV 5, 3: nihil 
difficilius esse, quam in illa aetate tantam capere fortunam. 
IV 6, 29: iam tum peregrinos ritus nova subeunte fortuna. 
IV 14,21: iactamur invicem varietate fortunae. IV 15, 11: prae- 
coqui gaudio verita inritare fortunam. IV 15, 18: pugnaeque 
vertere fortunam. Vl,8: sic maiores suos perculsos in prin- 
cipio rerum celeriter pristinam reparasse fortunanv V2, 10: 
opes victi ad victorem transferente fortuna. V 12|^20: nova 
ludibria subinde excogitante f o r t u n a. VI 1 , 9 : velut de industria 
inter fortissimos viros certamen aequante fortuna. VI 4, 12: in 
communi calamitate suam quemque habere fortunam. VI 6, 6: 
unum animum duorum non capere fortunam. VI6, 26: in- 
ritus labor videbatur obstante natura. VIII 13,22: incommoda 
quoque ad bonos eventus vertente f ortuna. X 1, 40: scilic^t res 
secundae valent commutare naturam. X2, 22: facilius est 
vobis adversam quam secundam regere fortunam. X5, 35: 
fatendum est tamen, cum plurimum virtuti debuerit, plus de- 
buisse fortunae. X9, 17: exspectare potius quam movere 
f ortunam. 

B. Non ultimum locum sententiae tenet, sed paenultimum 
VIII 14,41: rerum mearum cognita fama belli lortunam ex- 
periri. 

C. Delectationis causa variatur his quoque locis : III 2, 1 7 : nisi 
etiam n a t u r a m plerumque f o r t u n a corrumperet. III 2, 1 8 : 
homines cum se permisere fortunae, etiam naturam dediscere. 
IV 16,27: ceterum hanc victoriam maiore ex parte virtuti quam 
fortunae suae debuit. VII 1,19: 'Qualiscumque', inquit, 'exitus 
nos manet, rex, confitemur prosperum tibi debituros, tristiorem 
f ortunae imputaturos'. VIII 10, 18: Quis neget eximiam quoque 
gloriam saepius fortunae quam virtutis esse beneficium? 

Inprimis nominativi removeri solent a clausula : Sic cum superiore 
illa norma consentiunt: IV 5, 12: quocumque pendentes animos 
tulisset fortuna. IV 6, 6: quod homini facillimum voluerit esse 
natura. VIIII3, 13: quod rebus humanis terminum voluit esse 
natura. Dissentiunt: 1118,29: Ceterum destinata salubriter omni 
ratione potentior fortuna discussit. V 13, 22: adeo omnem 
sensum territis fortuna penitus excusserat. VI 10,33: quem si 
fortuna exspectare voluisset, natura poscebat. VIII 3, 6: 
pateretur sortem, quamcumque iis fortuna fecisset. VIIII 6, 12: 
nisi te interceptum misericors in nos fortuna servasset. VIIII 6, 
22: quas natura longe submoverat. 

Specie huc pertinent: IV 11, 21: quod proximae lucis ad- 
signatura fortuna est (pronuntiabant autem veteres fortunast); 
VIII 5, 17: Prius ab oculis mortalium amolita natura est (i. e. 
naturast). [VI 5, 29: quos eximia specie donare natura dignata 
est (i. e. dignatast)]. 

Sed de his similibusque rebus is demum certius iudicabit, qui 
quaesiverit, num Curtius numerosae orationis studiosus fuerit, 
et si fuit, quales clausulae numeros modosque esse voluerit. In 
qua quaestione maxima primus omnium, quoad ego sciam, ver- 
sari coepit Novdk (spicilegium pag. 5 sq.). Ex superioribus criticis 
multi multa in clausulis verba in omnibus codicibus tradita muta- 
verunt (velut : 'incideranf pro 'inciderunf : IV 15, 17; 'adhaeseranf 
pro 'adhaeserunt' : X 5, 37 ; 'occupaverant' pro ^occupaveriint' : 
VI 6, 25, de quibus formis in pag. 20 et 21 huius dissertationis dixi), 
de numeris modisque inquirere omnino obliti sunt. 

X6,U. 

Tradunt codd. A: ^Ceterum exspectari nondum ortum regem et, 
qui iam sit, praeteriri nec animis Macedonum convenire nec 
tempori rerum: esse e Barsine filium regis: huic diadema 
dandum." 

Complures iam homines docti, quibus locutio 'tempori rerum' 
inepta videretur, artem criticam in his verbis exercuerunt. leep 
et Hedicke Curtium scripsisse censent 'tenori rerum'. Sed 
recte Novdk (spic. Curt. pag. 31) admonet Curtium et prorsus 
abstinere substantivo, quod est 'tenor' et bis opponere substanti- 
vum 'animus' substantivo 'tempus'. VideVI, 10, 2: „quomodo et 
animo meo et tempori paream." VII 1,22: „ut malles ea 
tempori nostro imputare quam animo". Idem Novdk recte 
damnat Vogeli coniecturam 'nec tempori. Verum esse . . .' 
Nam praeterquam quod cjubium est, utrum 'verum' coniunctio 
sit an adiectivum, primum concinnitatem violari ait, deinde vim 
oratoriam minui ego existimo, quae similiter est in verbo in 
principio sententiae posito ac X 1, 14: esse haud procul a conti- 
nenti insulam. IV 2, 4 : e s s e templum Herculis extra urbem ; 
VIII 3, 10: nuntiari . . . iubet, e s s e , quae ex ipsa deberet agnoscere. 

Hactenus ducem sequor Novdk ; non sequor eundem, quod non 
'tempus' sed 'tempus rerum' idem fere valere vult atque 'statum 
rerum', unumque illud constare video nec mutari licere *tem- 
pori' nec verbum *esse' a primo loco in posteriorem reici nec 
ex Verum', qui genetivus vitiosus et inutilis est, aliud quicquani 
elici nisi alium genetivum substantivi alicuius, quod apte oppo- 
natur genetivo 'Macedonum'. Comparenfus VII 7, 10: 'discrimen', 
inquit, 'me occupavit meliore hostium quam meo tempore'. 
VI 10, 2 : quomodo et animo meoettempori paream. VII 1 , 22 : 
ut malles ea tempori nostro imputare quam animo. 1115,13: 
Lenta remedia et segnes medicos non exspectant tempora mea. 

Quid plura? probo sine ulla dubitatione, id quod Stangl scripsit: 
'nec animis Macedonum convenire nec tempori regum'. 'Regum' 
= 'Mitglieder der k5niglichen Familie' (i. e. ^aodecov Soph. 
Antig. 1172). 

Heraeus ad Tac. hist. II 25: „Vex' = *Prinz', wie V9 rex Partho- 
rum Pacorus". Cic. acc. in VerremlVbl: reges Syriae, regis 
Antiochi filios pueros. Cic. Cat. m. 59 : Cyrum minorem, Persa- 
rum regem. Comp. etiam Curt. 11112,21: Virgines reginae' 'die 
jungen Prinzessinnen'. IV 11,3: „pudicitiae earum, quae super- 
sunt, curam haud secus quam parens agens reginas appellas". 
Hae Veginae' sunt autem mater et virgines filiae Darei. 

Ad extremum commemorabo pluralis genetivum illum Verum', 
qui in his historiis milies occurrit, genetivo longe rariori, qui est 
Vegum', substitutum esse in cod. P. VII 2, 22. 

ADDITAMENTA 

ad 

QUAESTIONES CURTIANAS 
criticas et grammaticas. 



Ad III 6, lOpag.6. 
His locis Curtius pronomen possessivum in clausula circuitus 
sive sententiae ponit: 

III 4, 1 1 : Non alias magis dicitur admiratus esse felicitatem suam. 

III 5, 13: Lenta remidia et segnes medicos non expectant tempora 
mea. III 6, 12: Si di tibi permisissent animum experiri meum. 

IV 1, 13: magnam partem Asiae in dicionem redegi meam. IV 1, 
25: Hae manus suffecere desiderio meo. IV 5, 18: captivos remiges 
adiecere classi suae. IV 10,26: Saepe calamitatis solacium est 
nosse sortem suam. IV 10, 29: ut hanc vicem redderes saevitiae 
meae. IV 11, 20: Eadem liberalitate dat mihi filiam suam. IV 13, 
21 : Ubi est vigor ille animi tui? V 2, 21 : Cave, obsecro, in con- 
tumeliam acceperis ignorationem meam. V 8, 8 : Ex tot milibus, 
quae sub imperio fuerunt meo. V 10, 8: paenitentiam secessionis 
simulare decreverunt et excusare apud regem consternationem 
suam. VI 10, 12: Quod novum facinus delatum ad te mutavit 
animum tuum? VI 10, 34: Num creditum est patri meo? VII 2, 
2: modo ne fratrum innocentiae fuga imputetur mea. VII 2, 10: 
Tu, Amynta, ignosce fratri tuo. VII 2, 15: Obsides, dum hoc 
peragis, erunt fratres tui? VII 7, 18: Sed an permissuri sint mihi 
Macedones animo uti meo, dubito. VII 7,24: Quem certum 
mehercule habeo extorum interprete uti raetu suo. VII 7, 28 : Rex 
iussit eum confidere felicitati suae. VII 11, 12: Certum autem 
habeo vos non tam liberalitatem intueri meam quam voluntatem. 
VIII 1, 25: Quae patrem nunquam aequo animo esse confessum, 
invitum filio debentem salutem suam. VIII 8, 4 : Haec est saevitia 
in ipsum mea. Ibid: Nam in ceteros, qui mihi permittunt, uti in- 
genio m e o, quam mitis sim non ignoratis. VIIII 6, 1 : cum audivisset 

convaluisse apud barbaros famam mortis suae, duobus navigiis . . 
VIin6,9: Eo pervenimus auspicium atque imperium secuti tuum, 
unde nisi te reduce nulli ad penates suos iter est. VIIII7,7: Praeter 
spem suam Biton praesenti periculo ereptus paulo post insidiatur 
auctoribus salutis suae. Xl,7: Rex cognita causa pronuntiavit 
ab accusatoribus unum et id maximum crimen esse praeteritum, 
desperationem salutis suae. X 2, 22: Insanire coepistis, obliti 
status eius, quem beneficio exuistis meo. 

Ad III 7, 6 pag. 7. 

His locis subiectum Vex', sive Alexander sive Dareus, deest, 
quamquam sententiae praecedentes aliis subiectis reguntur: 

III 8, 15: Quos omnis . . . circumduci, ut copias suas noscerent, 
satisque omnibus spectatis nuntiare, quae vidissent, regi suo iussit 
(sc. Dareus). 1118,19: Itaque eo ipso loco metari suos castra 
iusserat (sc. Alexander). III 8, 24 : Tunc consistere agmen iubet (sc, 
Alexander). III 9, 3 : In subsidiis pugnacissimas locaverat gentes 
(sc. Dareus). III 12, 15: lamque iustis defunctorum corporibus so- 
lutis praemittit ad captivas (sc. Alexander). IV 1,6: Quo in fidem 
accepto castra movit ad urbem Marathon (sc. Alexander). IV 2, 4/5: 
ibi regem deo sacrum rite facturum. Non tenuit iram (sc. rex). 
IV 3, 16: Media nox erat, cum classem, sicuti dictum est, paratam 
circumire muros iubet (sc. rex). IV 6 1 1 : Digna res visa, de qua 
vates consuleret (sc.rex). IV 7, 2 : Igitur ingens multitudo Pelusium, 
qua intraturus videbatur (sc. rex), convenerat. IV 7, 5 : A Memphi 
eodem flumine vectus ad interiora Aegypti penetrat (sc. Alexander). 
IV 8, 9: Amissi eius desiderio vehementer afflictus est (sc. Alexan- 
der). IV 8, 16 : His compositis Herculi Tyrio . . . crateram . . . dicavit 
(sc. Alexander). IV 9, 3 : quis antea praeter iacula nihil dederat (sc. 
Dareus), scuta gladiique adiciebantur. IV 9, 6: Hoc modo instructo 
exercitu ac perarmato Babylone copias movit (sc. Dareus). IV 9, 7: 
Satropaten, equitum praefectum, cum mille delectis praemisit (sc. 
Dareus). IV 9, 8 : Quippe credebat (sc. Dareus) ... IV 10, 4 : cum ad 
omnia interritus duces . . . adesse praetorio iubet (sc. Alexander). 
IV 12, 10: Claudebatur hoc agmen aliis falcatis curribus, quis 
peregrinum militem adiunxerat (sc. rex). V 8, 5 : Cum hoc ag- 
mine paulum declinavit via militari (sc. Dareus). VII 2, 37 : Hanc 
seorsus cohortem a ceteris tendere ignominiae causa iubet (sc. 
rex). VII 3, 23 : vii milibus Caucasiorum et Macedonum praeterea 
militibus, quorum opera uti desisset (sc. rex), permissum in 
novam urbem considere. VII 6, 12: Hos benigne allocutus ad 
eos Scythas, qui Europam incolunt, Berdam quendam misit (sc. 
rex). VII 6, 13 : Condendae urbi sedem super ripam Tanais elegerat 

(sc. rex). VIIl 5, 3 : Itaque omnibus compositis cogitationes in 
hellum Indicum vertit. VIII 5, 4 : Itaque necubi vinceretur, cum 
ceteris praestaret, scutis argenteas lamnas . . . addidit (sc. Alexan- 
der). VIII % 27 : Regia adeuntibus patet, cum capillum pectit et 
ornat (sc. rex). VIII 13, 27: armaque capere litis et ife in ordines 
iussit (sc. rex). VIIII1,7: Abisares, qui priusquam cum Poro 
dimicaretur, legatos ad Alexlmdrum miserat, rursus alios misit 
pollicentes omnia facturum, quae imperasset (sc. Alexander). 
VIIII 3,21 : Inter haec Memnon . . . arma xxv milibus . . . pertulerat : 
quis distributis vetera cremari iussit (sc. rex). VIIII 10,6: Quinto 
hinc die venit ad flumen (sc. Alexander). 

Accusativum pronominis demonstrativi (is, ea, id) Cur- 
tius his locis omittit: 

III 1, 6: arcem . . . oppugnare adortus caduceatorem praemisit, 
qui denuntiaret, ni dederent(sc. eam). . III 8, 27: ut undique urgerejt 
(sc. eum). III 12, 1 : consequendi (sc. eum) spes non erat. III 12, 2: 
quippe summa dumtaxat cutis in femine perstricta non prohibebat 
(sc. eum) interesse conviyio. III 12,9: Itaque ut quae nec prohibere 
possent nec admittere (sc. eos) auderent. III 13, 7 : nullo prohibere 
auso (sc. eos). IV 2, 11: Hortari ergo Poeni coeperunt (sc. eos), 
ut . . . IV 5, 16: Nec fefellit opinio (sc. eos). IV 7, 25: IUe se vero 
et accipere ait et agnoscere (sc. id [nomen]). IV 8, 3 : Cupido haud 
iniusta quidem, ceterum intempestiva incesserat (sc. eum). IV 8, 10: 
vivum Samaritae cremaverant (sc. eum). IV 10, 17: Sed Parmenio 
deterruit (sc. eum). IV 13, 33: sin autem sine fremitu immisissent 
(sc. eos). IV 14, 21: Videlicet imperium, quia mutuo adfectamus 
(sc. id), una gens non capit. IV 14, 25: Effugit mortem, quisquis 
contempserit (sc. eam). IV 16, 1 : At in laevo Macedonum cornu 
— Parmenio, sicut ante dictum, tuebatur (id) — ... V 1, 12 : . . ut 
a pastu repelli pecora dicantur, ne satietas perimat (sc. ea). V 1, 
28: quod... urbis tecta corriperet, nisi essent specus lacusque, 
qui exciperent (sc. id). Vl,34: quippe xx pedes lati parietes 
sustinent (sc. eam). V2, 6: Nam cum ante equites in suam 
quisque gentem discriberentur seorsus a ceteris, exempto nationum 
discrimine praefectis non utique suarum gentium, sed delectis 
attribuit (sc. eos). V 2, 18 : Ac forte Macedonicas vestes multamque 
purpuram dono ex Macedonia sibi missam cum his, quae con- 
fecerant (sc. eas), tradi Sisigambi iubet. V 2, 19: dono se, quae 
docerent (sc. eas id), dare. V 3, 20 : Ea ipsa multorum simul 
manibus cpnvulsa, in eos, qui commoverant (sc. ea) recidebant. 
V 4, 24 : Desper^tio igitur ing^ns, adeo ut vix lacrimis abstinerent, 
incpsserat (sc. eos). V 5, 11: Atqui optime miserias ferunt, qui 
absponduiit (sc. eas). V 6, 9 : . . ad quae vehenda — namque ad 

usus belli secum portare (sc. ea) decreverant. V 7, 9 : Huius 
vestigium non inveniretur, nisi Araxes amnis ostenderet (sc. id). 

V 8, 1 : Caput Mediae urbs haec : nunc tenent Parthi (sc. eam). 

V 9, 10: ceterum si perseveraret, vincturi circumstetissent (sc. 
eum). V 11,6: Custodiam corporis tui externus et alienigena 
non deposcerem, si crederem alium posse praestare (sc. eam). 
VI 4, 7 : quorum corpora, ubi rursus erumpit, expulsa videre, 
qui missi erant, ut exciperent (sc. ea). VI 5, 19: equum vestigari 
iubet et per interpretem pronuntiari, ni reddidissent (sc. eum) . . . 
VI 8, 13: cur igitur extraxisset biduum (sc. eos) ... VI 9, 21 : Equi- 
tatui, optimae exercitus parti, principibus nobilissimae inventutis, 
unum (sc. eum) praefeci. VI 9, 26 : Ducem equitatus pridie viderant 
(sc. eum), VI 11,9: sive ut in custodia quoque torqueret (sc. 
eum). VII 1,2: Moverat (sc. eos) et claritas invenis et patris 
eius senectus atque orbitas. VII 1, 16: Quae si vera essent, 
idem meruisse eos, quod Philotan, *si falsa, exigere ipsum ut 
refellant (sc. ea). VII 2, 23 : Spatiabatur in nemore Parmenio, me- 
dius inter duces, quibus erat imperatum litteris regis, ut occiderent 
(sc. eum). VII 2, 36 : Nam cum experiri vellet militum animos, 
admonuit (sc. eos), qui litteras scripsisset ... VII 4, 29 : Ceterum, 
si quos ille ventus, qui a mari exoritur, deprehendit, harena 
obruit (sc. eos). VII 4, 37 : Sed ille hastam . . . rursus in os dirigit. 
Satibarzanes manu complexus (sc. eam) ... VII 5, 26: Multitudo 
an vindicatura Bessum fuerit, incertum est, nisi illi, qui vinxerant 
(sc. eum), iussu Alexandri . . VII 5, 40 : adservarent corpus, ut ne 
aves quidem contingerent (sc. id). VII 7, 6 : Bactriani defecerant, 
Scythae etiam lacessebant (sc. eum). VII 10, 2: per quam amnis 
— Polytimetum vocant incolae (sc. eum) — fertur. VII 10,9: 
reddituros (sc. eam = vitam) quandoque repetisset. VIII 2, 4 : Ergo 
hastam ex corpore iacentis evolsam retorsit in semet: iamque 
admoverat pectori (sc. eam). VIII 2, 39 : Deinde, ne illo quidem 
adminiculo sustinente (sc. eum). VIII 4, 5 : Ac primo quidem 
armis suis tecti exceperant (eum, sc. imbrem). VIII 5, 17: Prius 
ab oculis mortalium amolita natura est (sc. eos), quam in caelum 
fama perveheret (sc. eos). VIII 6, 14: quod sopitum aggressuri 
essent (sc. eum). VIII 7, 7: pater supremum strinxerat ferrum, 
percussurus (sc. eum) haud dubie . . . VIII 1 2, 1 4 : Taxilen appellavere 
populares (sc. eum). VIII 14, 12: Capitis etiam sanxerant poenam 
iis, qui ex acie non rettulissent (sc. id = simulacrum). VIII 14, 38: 
lam Alexander consecutus erat (sc. eum). VIIII 5, 1 : stabantque 
excepturi (sc. eum). VIIII 5, 9 : Sagittam . . . ita excussit, ut per 
thoracem paulum super latus dextrum infigeret (sc. eam). VIIII 
7, 18: postero die rex cum etiam acrius certamen exposcerent, 

quia deterrere non poterat (sc. eos), destinata exequi passus est. 
X 1, 1 1 : singulos eos compererant ab iis, qui ex continenti traicere 
auderent (sc. eos = equos), singulis talentis emi. X8, 3: isdem 
mandatum, ut occiderent (sc. eum), si venire dubitaret. 

Ad III 8, 17pag. 10. 
Curtius solet verbo praemittendi uti sine determinatione loci, 
quo aliquem praemitti dicit: III 7, 6: praemiserat ad explorandum 
iter saltus. III 8, 24 : Dareum triginta inde stadia abesse prae- 
missi indicabant. III 8, 28 : Praeter haec viginti milia praemissa 
cum sagittariorum manu Pinarum amnem . . . transire . . . iusserat. 
III 13, 2: Sed forte in exploratores ab eo praemissos incidit natione 
Mardus. IV 9, 15: deinde ut speculatores praemissi tuta omnia 
nuntiaverunt ... IV 10, 9: speculatores, qui praemissi erant . . 

IV 10, 1 1 : equites praemisit speculatum . . . VIII 2, 31 : Praemissum 
igitur Oxarten . . . sequebatur. VIII 2, 32 : Rex equite praemisso . . . 
supervenit. VIII 10, 2: Hephaestionem etPerdiccan cum copiarum 
parte praemisit ad subigendos, qui . . . VIII 11, 14: Evaserant tamen 
Alexander et Charus, quos cum xxx delectis praemiserat rex. 
VIII 1 1, 22: Rex Balacro, qui specularetur, praemisso . . . VIII 14, 2: 
Dux erat copiarum, quas praemisit, Hages. VIIII 10, 2: Leonnato 
deinde praemisso, ut puteos foderet ... X 2, 16: cum quibus 
praemissos subsequi statui. 

Ad III 12, 1 pag. 11. 

Adverbio 'avide' Curtius his locis utitur: IV 16, 13: Quam 
cum avide turbidam hausissent. VII 5, 8 : Graves deinde avide 
hausto humore, non sustinere arma poterant. VIIII 5, 17: Leon- 
natus dum avide ruentes barbaros submovet. VIIII 6, 8 : cum tam 
avide manifestis periculis offeras corpus. 

Nomine adiectivo Curtius utitur IV 7, 29 : sed fortuna . . . avidos 
gloriae magis quam capaces facit. IV 8, 3: cognoscendae vetustatis 
avidum. IV 16,23: avidum certaminis. VI, 6: avidissima gens. 

V 1, 19: avida cognoscendi novum regem. V 7, 4: Rex quoque 
avidior fuit quam patientior. VI 5, 25 : venisse reginam adeundi 
eius cognoscendique avidam. VI 9, 1 1 : avida spes regni. VII 2, 21 : 
noscendi, quae rex ageret, avidus. VII 5, 23 : avidus explendi 
supplicii. VIIII1,3: avidi milites et pecuniae et gloriae. — Sub- 
stantivo 'aviditas' Curtius utitur VII 8, 12: Si di habitum corporis 
aviditati animi parem esse voluissent, orbis te non caperet. 

Ad III 12,24pag. 12. 
'Video' idem yalet quod intellego (eyvcoxa) his locis: IV 2, 15: 
Alexander cum . . . longam obsidionem magno sibi ad cetera 

impedimento videret fore. IV 10, 32: 'Vides ne', inquit, Tyriote, 
locum mendacio non esse'. IV 11,8: 'Vides ne, ut navigia, quae 
modum excedunt, regi nequeanf. IV 16, 8: Sed tot milia suorum 
ponte rescisso videbat hostis praedam fore. V 12, 4: parricidio 
excusationem videbat offerri. VI 10, 5: cuius criminus reus sim, 
non video. VII 2, 14: vide, quantum fidei tuae credam. VIII 8, 13.: 
in multis enim gentibus esse video, quae non erubibscamus, 
imitari. X3, 8: quod video fortes viros (et> erga reges suos 
pietatis invictae. 

Ad III 13, 13pag. 12. 
UaQEv^eoEig inveniuntur his locis : III 1 3, 5 : — gazam Persae 
vocant — . III 13, 13: — frater hic erat Darei — . IV 2, 12: — 
harpagonas vocant — . IV5, 1 : — Statirae erat nomen — . IV 9, 10: 

— Bumelo nomen est — . IV 15, 13: — sarisophoros vocabant — . 

V 13, 2: — oppidum est in Paraetacene ultima — . VI 5, 18: — 
Bucephalam vocabant — . VI 7, 16: — Cebalino erat nomen — . 

VI 7, 22: — Metron erat ei nomen — . VII 2, 19: — praetor hic 
regius erat — . VII 3, 4: — scriba is Darei fuerat — . VII 10, 2: 

— Polytimetum vocant incolae — . VII 1 1, 5: — Artabazi hic filius 
erat — . VIII 10, 22: — Beira incolae vocant — . X 2, 1: — pro- 
munturium est Atticae terrae — . 

AdIV5,8pag. 14. 
His locis *q u i d e m' pronomine personali coniunctum invenimus : 
equidem: III 12, 18; IV 3, 23; V 8, 15; VI 3, 14; VI 9, 19; VI 10, 5; 

VII 1,38;-VIII5, 19; VIII 10, 15; VIIII 1,34; VIIII 2, 21 ; X 2, 16. 
ego quidem : X 6, 5. 

tu quidem: III 2, 18; III 12, 25; VI 5, 3; VIII 7, 15. 
se quidem: VI 6, 5; VI 9, 18; VIII 10, 29. 
vosquidem: IV 1, 18; IV 2, 5. 
mihi quidem: VI 10, 22. vobis quidem: VIIII 6, 17. 

AdIV5,8pag. 15. 
Particula 'quoque' vim gradationis tenet his locis: IV 12,24: 
cursu quoque; IV 16, 6: languentes quoque. V 2, 18: filii quoque. 

V 4, 31 : ignaviam quoque. VI 8, 12: religione quoque. VII 7, 7: 
deos quoque. VII 8, 10: sapientiam quoque. VIII 8, 3: servis 
quoque. VIIII 2, 21 : paucos quoque. VIIII 2, 32: solus quoque. 
VIIII 3, 8 : Indis quoque. VIIII 3, 5 : inermes quoque. VIIII 7, 3 : 
regis quoque. VIIII9, 23: regem quoque. X6, 13: nomen quoque. 

AdIV6,9pag. 16. 
Praepositio in altero (et tertio) membro repetitur his locis : 
IV 15, 22: Aiexander et a fronte et a tergo hostem habebat. 
VI 2, 13: Sedes habent et in Europa et in Asia. VII 7, 33: Hos 

. , , et a lateribus et a fronte et a tergo hosti ostendit. VII 9, 3 : 
stabant et ab utroque latere et a fronte circumdati armatis. 
VIII 14, 38: Ergo undique et in pedites et in ipsum Porum tela 
congesta sunt. VIIII 2, 28 : P e r vos gloriamque vestram, qua 
humianum fastigium exceditis, perque et mea in vos et in me 
vestra merita. VIIII 6, 3: Placuit is locus et ad suam et ad militum 
requiem. VIIII 7, 17:« regem tandem vel de sua temeritate vel 
de illius ignavia iudicaturum. VII b, 18: Illi nec de fide nec de 
potentia regis ipsos dubitare respondent. IV l, 28: Aegyptios 
semper praetoribus eorum infestos pro sociis ipsos, non pro 
hostibus aestimaturos. VII 9, 18: de fortitudine, non de ira fuisse 
certamen. IV 14, 9: iam non de gloria, sed de salute et, quod 
saluti praeponitis, libertate pugnandum est VIIII 2, 26 : Non i n 
limine operum laborumque nostrorum, sed in exitu stamus. 
X 5, 13: iterum, non de regno Asiae, sed d e rege ipsis sanguinem 
esse fundendum. X 5, 27 : fortitudo non i n t e r reges modo ex- 
cellens, sed inter illos quoque, quorum haec sola virtus fuit. 
X 6, 20 : Nihil dico d e nobilioribus quam hic est, sed d e viris 
tantum, quibus invitis nihil perpeti necesse est. X2, 21: nec ut 
cum militibus meis — iam enim esse desistis — sed ut cum 
ingratissimis operis agere decrevi. VII 3, 17: nunc in medio, 
nunc i n ultimo agmine itineris multiplicato labore aderat. X 5, 11 : 
Et cum diu nunc in veneratione, nunc in desiderio regis hae- 
sissent. VII 3, 21 : ex quo Asiae omnia fere flumina alia in 
Rubrum, alia in Caspium mare, alia in Hyrcanium e^Ponticum 
decidunt. VII 4, 10: quod in suo quisque negotio hebetior est 
quam in alieno. VIII 13, 3: quippe plus in beluis quam in 
exercitu spei ac virium illis erat. VIII 14, 46: simplicius tanien 
famam aestimabat i n hoste quam i n cive. VIIII 6, 24 : Philippus 
in acie tutior quam in theatro fuit. VIIII 7, 25: Saepe minus 
est constantiae i n rubore quam i n culpa. Vllll 6, 25 : plures a 
suis quam ab hoste interemptos numerabitis. VIII 8, 18: profiteor 
in eodem honore futuros omnes eos, in quo fuerunt. VIII 1,37: 
ipsum i n viros incidisse, te i n feminas. X 1, 39 : Coeperat rex esse 
praeceps ad repraesentanda supplicia, item ad deteriora credenda. 
In substantivis particula *et' sive 'ac* coniunctis praepositio 
iterari non solet, tamen legimus in VIIII 2, 10: in acie et in 
castris senes facti. VIII 14, 14: Cum bestiis simul et cum 
egregiis viris res est. V 12, 14: sine duce ac sine imperio. 

Ad IV6,9pag. 16. 
Ablativo gerundii Curtius his locis utitur: 11111,5: donec 
vincendo locum sibi facerent. III 12, 1: Rex avidius Dareum 

persequendo fatigatus. IV 4, 20 : Credo . . . a d e u n d o ceteris 
incognitas terras elegisse sedes iuventuti. IV 9, 8: quod rapiendo 
occupasset. IV 1 5, 2 1 : ni equites Agriani . . . aversos caedendo 
in se obverti coegissent. V 1, 34: Et cum yetustas non opera 
solum manu facta, sed etiam ipsam naturam pauiatim exedendo 
perimat. VI 5, 16: Una ratio erat caedendo aperire saltum. 

VI 10, 12: inimici vinciendo excitaverunt. VIM, 4: cum re- 
trocedendo posset perducere incautos in loca naturae situ 
tuta. VII 7, 17: Ita bellum vitando alemus. VII 7, 21: super- 
stitionem . . . incutere temptavit d i c e n d o. VII 8, 2 : singula animi 
consulta pensando noctem vigiliis extraxit. VII 8, 29 : I u r a n d o 
gratiam Scythas sancire ne credideris: colendo fidem iurant. 

VII 11, 10: Experiendo, quae ceteri desperaverint, Asiam habe- 
mus in potestate. VIII 3, 1: fortuna indulgendo ei nunquam 
fatigata. VIII 4, 8 : nec recusabant extingui q u i e s c e n d o. VIII 1 4, 42 : 
respondebo ea liberalitate, quam interrogandofecisti. VIII 14,44: 
Plus monendo profecit, quam si precatus esset. VIIII, 1 23: 
illi clementiam regis simulque vim commemorando ad dedi- 
tionem eos compulere. VIIII 2, 24: postquam solitudinem in Asia 
vincendo fecistis. VIIII4, 33: Sed festinando morabantur 
auxilia. VIIII5,23: qu^m ut secando vulnus augerent. VIIII 10, 14: 
quantum itineris festinando praeciperent. X2. 10: prola- 
t a n d o aliquantum extraxerant temporis. X 2, 29 : expetam poenas 
hos, cum quibus me relinquitis, colendo praeferendoque 
vobis. X7, 21: neabducendo equites abrupisse a cetero 
exercitu videretur. X 8, 7 : triduum fere consumpsit incerta consilia 
volvendo. 

AdlV 10,27 pag. 17. 

Asyndeta adversativa sunt haec: 

11111,25: veris quondam, tunc alienis nominibus invocantes 
IV 4, 10: turrem ascendit ingenti animo, pericuio maiore. IV 5, 7: 
ieges autem a victoribus dici, accipi a victis. IV 11,4: et ille 
tamen uxorem, tu hostem luges. V 2, 22 : Procumbens venerari 
me saepe voluisti : inhibui. VI 9, 20 : Sed iam non verba punienda, 
sunt: linguae temeritas pervenit ad gladios. VI 10, 1 : Verba in- 
nocenti reperire facile est, modum verborum misero tenere difficile. 
VII 4, 39 : Rex his quidem laetus , de Spartanis haudquaquam 
securus. VII 6, 1 1 : Legati deinde Abiorum Scytharum super- 
veniunt, liberi, ex quo decesserat Cyrus, tum imperata facturi. 
VII 8, 14: Quid? tu ignoras arbores magnas diu crescere, una 
hora exstirpari? Ibid: stuitus est, qui fructus earum spectat, 
aititudinem non metitur. VIII 1,27: laeti audiere iuvenes, ingrata 
senioribus erant. VIII 5, 16: Hominem consequitur aliquando, 

nunquam comitatur divinitas. VIII 12,3: Ille facto impunitatem 
dedit, honorem denegavit exemplo. VHI 13,22: Huius consilii 
effectum primo morata tempestas est, mox adiuvit. VIIII 2, 8: 
Hostem beluasque spernebat, situm locorum et vim fluminum 
extimescebat. VIIII 2, 33 : Hostes paulo ante, nunc milites nostri. 
VIIII4, 7: Quod cum ipsi augerent, hostes extinguerent. Ibid: 
Delebant incolae urbem, hostes defendebant. VIIII 4, 20 : ubi par 
gloria, minus periculum esset. VIIII 7, 16: regi pernotus et gratus: 
invidi malignique increpabant. XI, 11: auro abundare, inopem 
equorum esse. X 2, 3 : Harpalum intrasse quidem Athenas ac 
pecunia conciliasse sibi principum animos, mox, concilio plebis 
habito, iussum urbe excedere ad Graecos milites pervenisse. 

AdlV 13,9pag. 19. 

His locis accusativus pronominis demonstrativi deest apud 
verba pudendi, paenitendi etc. 

IV 4, 2 : Ceterum tam discedere irritum, quam morari pudebat 
(sc. eum). V 10, 15: Ac ne tum quidem cogitati sceleris paenituit 
(sc. eos). VI 8, 8 : Meruisse mortem confiteri pudet (sc. eum). 
VII 5, 6: Pigebat (sc. eos) et consistere et progredi. VIII 2, 12: 
Quoque minus caedis puderet (sc. eum). VIII 2, 28 : pudebatque 
(sc. eum) libertatis maius esse apud feminas quam apud viros 
pretium. X 7, 12: paenitebatque (sc. eos) modo consilii, modo 
paenitentiae ipsius. 

Ad VI 2, 6 pag. 23. 
Adverbium 'mox' his locis invenimus apud tempora praeterita: 
IV 9, 15: cuius altitudo primo summa equorum pectora, mox... 
cervices quoque aequabat. V 9, 1 1 : Nabarzanes interim elapsus, 
m o X et Bessus consecutus. VI 5, 23 : cui et Dareus adsuetus 
fuerat et mox Alexander adsuevit. VII 11, 16: mox eadem in 
se patienda alieni casus ostendebat exemplum. VIII 2, 34 : Ar- 
duum et impeditum saxis iterprimo utcumque tolerabant, mox... 
sequi plerique non poterant. VIII 13, 22: Huius consilii effectum 
primo morata tempestas est, mox adiuvit. VIII 14,2: mox 
liquidiore luce aperiente aciem hostium c quadrigas et iiii milia 
equitum venienti agmini obiecit. VIII 14, 45: Confirmatum contra 
spem omnium in amicorum numerum recepit, mox donavit 
ampliore regno. VIIII 9,25 : Qui primo aquis leni tractu sube- 
untibus coepit levare navigia, m o x totis campis inundatis etiam 
impulit classem. X 2, 3 : Harpalum intrasse quidem Athenas ac 
pecunia conciliasse sibi principum animos, mox concilio plebis 
habito iussum urbe excedere. X3, 12: Mox deinde . . . uxorem 

Darei filiam duxi. X 5, 7 : Ac primo ploratu lamentisque et 
planctibus tota regia personabat : m o x velut in vasta solitudine 
omnia tristi* silentio muta torpebant. X9, 21: mox damnata 
spe salutis... confugit; in templum. XIO, 18: Haec utcumque 
sunt credita, eorum, quos rumor adsperserat, mox potentia 
extinxit. 

Ad VI 3, 9 pag. 24. 

Adverbium loci 'ibi' abest his locis: 

III 1, 14: Vehiculum, quo Gordium, Midae patrem, vectum esse 
constabat, aspexit (sc. ibi). 111 4, 8 : Pyramus et Cydnus, inclyti 
amnes, fluunt (sc. ibi). III 7, 9 : timere, ne non virtute hostium 
sed lassitudine sua vincerentur (sc. 'ibi' i. e. in planitie campisque). 
I V 7, 6 : steriles harenae iacent. (sc. ibi). IV 7, 22 : Est et aliud 
Hammonis nemus (sc. ibi). VI 4, 3 : Nemus praealtis densisque 
arboribus umbrosum est (ibi). VI 4, 16: Namque perpetua vallis 
iacet (sc. ibi) usque ad mare Caspium patens. VI 6, 23 : Praerupta 
rupes (sc. ibi, h. e. in proximis montibus), qua spectat orientem. 

VII 10, 10: Inde Bessum Ecbatana duci iussit, interfecto Dareo 
poenas capite persoluturum (sc. ibi). VIII 6, 18 : lam alii ex cohorte 
in stationem successerant ante cubiculi fores excubituri; adhuc 
tamen coniurati stabant (sc. ibi) vice officii sui expleta. VIII 9, 16: 
Aves ad imitandum humanae vocis sonum dociles sunt (sc. ibi). 

VIII 10, 13: Pomorum quoque varii salubresque suci sunt (sc. ibi). 
VIII 13, 10: Stabant (sc. ibi) ingentes vastorum corporum moles. 
VIIII 1,9: Silvae erant prope in immensum spatium diffusae(sc. ibi). 
VIIII 2, 16: Creditisne elephantorum greges maiores esse (sc. ibi, 
i. e. in illa terra, quam petimus) ? VIIII 9, 2 : quae gentes colerent 
(sc. ibi). VIIII 10, 11: namque sola ea arbor gignitur (sc. ibi). 

Haud multo secus dicitur V 3, 5 : Sed periti locorum Alexandrum 
docent occultum iter esse per calles et aversum ab urbe: si 
paucos misisset leviter armatos (sc. ea via). 

Ad VI 9, 1 1 pag. 25. 
Ex magno numero pleonas morum hos afferam. III 3, 2: 
divinatio animi praesagientis. III 4, 6 : velut sinu quodam flexuque 
curvatum. III 6, 14: Nec Philippus quicquam inexpertum omisit. 
(Similes locutiones Vogel collegit ad III 6, 14). III 11,4: Levi 
et V a n o ictu pauca in hostem, plura in humum i n n o x i a cadebant. 
IV 2, 12: Quorum copia urbs abundabat. (Similia: IV 10, 13; 
IV 16, 2; V 1, 4; VI 4, 21). IV 13, 5: eximiam vastorum corporum 
magnitudinem. IV 1 4, 3 : n o m i n a modo v a n a gentium ignotarum 
ne extimescerent. IV 15,31 : resistentium adversa orafodiebat. 
VI, 15: mediam namque ab utroque latere cludunt. VI, 38: 

V u 1 g a t i corporis vilitas. V9, 4:etpertinax f ortuna Persas 
urgere non desinit. VI 11, 15: deos patrios, gentium iura 
nequiquam apud s u r d a s aures invocabat. X 5, 7 : omnia 
tristi silentib muta torpebant. 

Ad VII 5, 28 pag. 25. 

'An eine Stadt herankommen' = venire, (pervenire, castra mo- 
vere similiaque) ad urbem (oppidum): 

III 1, 22: lamque ad urbem Ancyram ventum erat. IV 5, 10: 

Rex ad urbem Gazam venit. VIII 10,9: Tunc et oppidani 

hostem et Macedones ad urbem ipsos venisse cognoscunt. 
— 111 4, 14: agmen pervenit ad urbem Tarson. III 7, 2: ad 
urbem Solos pervenerat. 1117,5: ad urbem Mallum per- 
venit, inde alteris castris ad oppidum Catabolum. V 1, 16: ad 
Mennin urbem p e r v e n i t. VI 4, 23 : a d oppidum Arvas p e r- 
venit. VII 10, 15: a d urbem Margianam pervenit. VIIII 1, 14: 
Ad magnam . . . deinde urbem pervenit. VIIII4, 26: Per- 
ventum deinde est ad oppidum Sudracarum, in quod plerique 
confugerant. VIIII 8, 17: Quarto deinde die secundo amne per- 
venit ad oppidum, qudd ... — IV 1, 6: castra movit ad 
urbem Marathon. III 1, 1: ad urbem Celanas exercitum ad- 
movit. — Vllll 1, 19: ipse ceteros ad urbem validam, in quam 
aliarum quoque confugerant incolae duxit. — III 7, 6 : per quem 
ad urbem Isson nomine penetrandum erat. VIII 11, 1: Hinc 
Polypercon ad urbem Noram cum exercitu missus ... VII 9, 20: 
Ipse . . . a d Maracanda urbem (contendit). 

Ad VIII 10, 3/4. pag. 30. 
Alexander (sive Dareus) pronomine 'ipse' opponitur ducibus, 
praefectis, militibus suis his locis: III 1, 24: Calas huic regioni 
praepositus est : i p s e . . . Cappadociam petiit. IV 3, 1 : operi Per- 
diccan Crateronque praefecit : i p s e cum expedita manu Arabiam 
petiit. IV 4, 10: Biduo deinde ad quietem dato militibus iussisque . . . 
i p s e in altissimam turrem ascendit. I V 7, 3 : Deinde pedestribus 
copiis Pelusium petere iussis ipse cum expedita delectorum 
manu Nilo amne vectus est. IV 13, 35: Laevum cornu, sicut alias, 
Parmenioni tuendum datum: ipse in dextro stabat. V3, 6: 
Agriani fere m Tauroni praefecto dati ac post solis occasum iter 
ingredi iussi. I p s e tertia vigilia . . . superat ... V 3, 16 : Divisisque 
cum Parmenione copiis illum campestri itinere procedere iubet, 
ipse.. V 4, 20/21: Hic Philotan et Coenon cum Amynta et 
Polyperconte . . . relinquit. I p s e cum armigeris et ala ... V 6, 
11/12: magnaque exercitus parte et impedimentis ibi relictis 

Parmeniona Craterumque praefecit. I p s e cum mille equitibus . . . 

V 13, 19: Alexander . . . Nicanorem cum equitumparte . . . emittit: 

i p s e cum ceteris sequitur. VI 4, 3 : Erigyium impedimenta 

ducere iubet. I p s e cum phalange ... VI 6, 19 : Itaque Philotas . . . 
relictus...: ipse contendit ad Bessum. VI, 6, 25: in quorum 
obsidione Cratero relicto, i p s e Satibarzanem sequi festinat. VII 3, 
2/3 : Itaque Caranum et Erigyium . . . <eo misit) ... I p s e . . . 
gentem Euergetarum ordinavit. VII 6, 16: Alexander . . . Craterum 
obsidere Cyropolim iubet. Ipse aliam urbem . . capit. VIII 1, 1: 
Hephaestionem uni, Coenon alteri duces dederat: ipse ceteris 
praeerat. VIII 2, 14: Quam Clito ante destinaverat provinciam, 
Amyntae dedit: ipse Xenippa pervenit. VIII 10,22: Coenon in 
obsidione urbis opulentae . . . reliquit : i p s e ad Mazagas venit. 
VIII 12, 1/2: gravius agmen exercitus Coeno . . . tradidit. Ipse prae- 
gressus . . . VIIII 1, 19: Alexander ... partem copiarum Eumeni 
tradidit ... ipse ceteros ad urbem validam . . . duxit. VIIII 10, 2: 
Leonnato deinde praemisso . . . i pse cum copiis substitit. VIIII 10, 
20: Praeposito igitur regioni Sibyrtio . . . in Caramaniam ipse 
processit. 

AdX3, 5 pag.31. 
His locis verbum abeundi absolute positum est: IV 3, 11: 
Aegro animi Alexandro nec perseveraret an abiret, satis certo. 
IV 5, 22: urbe tradita pactus, ut incolumi abire liceret, Imbrum 
petiit. IV 16, 9: Abeuntem, cum intactum sineret pontem, 
dixisse constat. IV 1 6, 1 8 : impune a b e u n t e m hostem permitteret 
sequi. IV 16, 25: Tandem barbari . . . dispersis agminibus abiere. 

V 13, 13: et abeuntium agmen conspexerant. VI 5, 31 : ne se 
irritam spei abire pateretur. VII 11,4: Rex loci difficukate spectata, 
statuerat inde abire. VII 11,23: Ille . . . abire Cophen iubet. 
VII 11, 26: ut incolumibus abire liceat. VIII 1, 14: Quo rex 
repulso et abire iusso. VIII 1,50: Abierant ceteri. VIII 3,8: 
Ceterum abire conspectu iubet. VIII 13, 15: A b i r e cum gloria 
poterant. X 2, 16: tam illos acclamantes video, qui abituri sunt, 
quam . . . X 2, 27: ego cum Persis abeuntium terga tutabor. 
X6, 24: qui abeunti viam dederant. X7, 13: et abeunte 
illo conticuerat magis quam elanguerat militaris favor. 

